BILBOKO UDALAK, EKAINAREN 26AN HASIKO DEN ETA KALEKO ARTE ESZENIKOETAN ERREFERENTZIAZKOAK DIREN 27 KONPAINIA ETA ESTATU MAILAKO 8 ESTREINALDI IZANGO DITUEN BILBOKO KALEALDIAREN XVIII. EDIZIOA AURKEZTU DU – Bilbao Kultura\nHome » Berriak » Bilbao Kultura @eu » BILBOKO UDALAK, EKAINAREN 26AN HASIKO DEN ETA KALEKO ARTE ESZENIKOETAN ERREFERENTZIAZKOAK DIREN 27 KONPAINIA ETA ESTATU MAILAKO 8 ESTREINALDI IZANGO DITUEN BILBOKO KALEALDIAREN XVIII. EDIZIOA AURKEZTU DU\nProgramazioaren barruan kaleko antzerki garbienetik zirkura, clownera, txotxongiloetara, kabaretera edo dantzara doazen 58 ikuskizun jasoko dira, zaldi gaineko artista edo pizzeria ibiltari bat, besteak beste, eta baita umorez eta originaltasunez betetako beste batzuk ere, ikus-entzule guztientzat.\nEuskal konpainia hauek euren azken lanak aurkeztuko dituzte: Deabru Beltzak, Dikothomia, Eva Guerrero, Hortzmuga, Organik eta Shakti Olaizola. Bilbo bisitatuko duten 27 konpainietatik 18 Estatutik kanpokoak dira, Frantziakoak, Portugalekoak, Danimarkakoak, Erresuma Batukoak eta Txilekoak, hain zuzen ere.\nBilboko Kalealdia ekainaren 26an inauguratuko da arratsaldeko 17:00etan Casilda Iturrizar parkean. Parkea jaialdiko aire zabaleko antzoki handi gisa finkatu da, eta programazioaren parte handia jasoko du, Areatza inguruarekin, Arriaga Antzokiaren kanpoaldearekin eta Plaza Barriarekin batera.\nBilboko Udalak antolatzen duen Kaleko Antzerki eta Arteen Jaialdiak – BILBOKO KALEALDIAK, bere hemezortzigarren edizioa ospatuko du aurten, eta kalitate maila bikaina erakusten duen programazioarekin egingo du, izan ere, kaleko arte eszenikoen nazioarteko panoraman lehen mailan dauden zenbait konpainiaren proposamen berrienak bildu ditu. Ekainaren 26tik uztailaren 1era 58 emanaldi izango ditugu. Horietako asko, aurten aire zabaleko agertoki handi gisa finkatzen den Casilda Iturrizar Parkean izango dira. Aurtengo edizioan parkeak apainketa berezia izango du jaialdiari ongi etorria emateko.\nGuztira 27 konpainiak hartuko dute parte: 6 Euskal Herrikoak, eta 18 Frantzia, Portugal edo Danimarka bezalako herrialdeetatik etorritakoak eta 3 Estatuko gainerako lekuetakoak. Euren lanak, dagoeneko ohikoak diren Areatzako, Plaza Barriko eta Arriaga Plazako agertokietan aurkeztuko dituzte, eta baita dagoeneko aipatu den Casilda Iturrizar parkean ere. Aurten ere zirkuko karpa handia instalatuko da parke horretan, eta bertan zabalik egongo diren beste lau agertokiekin batera, hiriko gune berde hori kaleko arte eszenikoez gozatzeko aire zabaleko antzoki gisa finkatuko da.\nJaialdiaren hurrengo edizioaren programazioak, Estatuan lehen aldiz ikusiko diren zortzi ikuskizun jasoko ditu. Nazioarteko proiekzioa duten sei konpainia frantses dira, Cirque Content por Peu, umorez jantzitako akrobazia orekez osatutako ikuskizuna, genero burleskoan eta zine mutuan oinarritutakoa; Les Frelots konpainiaren “Comme un petit air d’ antan”; “Impact” aurkeztuko duen Cie Rêve; “3D” ikuskizuna ekarriko duen Cie HMG; “Fille d´Hestia” zirku ikuskizuna eskainiko duen Mystica Salvaje; eta “Pizza Participative” ekarriko digun Quignon Sur Rue. Estatu mailako estreinaldiak osatzeko Apokellen Marionetas Txileko konpainia eta “Vincent” performancea eskainiko duen Cão a Chuva clown portugesa izango ditugu.\nEstatu mailako zortzi estreinaldi horiez gain, programazio osoan azpimarragarria da “Dodo´s Dream” ikuskizun mutua ekarriko duen Circle of Two konpainia britainiarra. 2009tik ikuskizun horrek sari garrantzitsuak lortu ditu Europa osoko jaialdietan. Pigmalionen mitoan eta E.T.A. Hoffmannen ipuinetan inspiratutako lana, zirkua, antzerkia eta txotxongiloak nahasten dituen eta panpina mekaniko baten eta Dodo, haren fabrikatzailearen, arteko ezinezko maitasun istorioa kontatzen duen pantomima poetikoa da.\nHorrez gain, Bilboko Udalaren partaidetza duen mugaz gaindiko “De Mar a Mar – Pirineos de Circo” lankidetza ekimenaren barruan, Europa barruko zirku konpainia garrantzitsuenetako batzuk egongo dira BILBOKO KALEALDIAn, horien artean Bivouac (Frantzia), Daraomaï (Frantzia) edo “Eia” Zirku Konpainia (Katalunia).\nBivouac konpainia frantziar ospetsuak “A corps perdus” zirku eta dantza ikuskizuna eskainiko du, uztailaren 1ean, gaueko 23:00etatik aurrera, Arriaga Plazan. Izan ere, beste urte batez, kokaleku horrek, Areatzako kaiarekin batera, eszenan jartzeko instalazio eta muntaketa handiak behar dituzten gaueko ikuskizun ikusgarrienak jasoko ditu. Daraomaï frantziarrek “TiraVol” ekarriko dute Euskadira, ikus-entzuleak aireko unibertsora eramango dituen poesiaz eta umorez betetako ikuskizuna. Zirkuko arteak (pertika txinatarra, funambulismoa eta akro-dantza), musika eta dantza, kadentzia gozo eta temerarioaren erritmoan nahastuko dira. Bi emanaldi eskainiko dituzte, Epaltza kalean eta Areatzako kaian.\nKataluniako “Eia” Zirku Konpainiak, bere aldetik, “inTarsi” bere azken lana estreinatuko du Euskadin BILBOKO KALEALDIAren barruan, ekainaren 28an, gaueko 22:30etik aurrera, Arriaga Plazan. Lau akrobatek bidaia bat egingo dute, dantzaren, antzerki fisikoaren eta, batez ere, zirkuko arteen bitartez, jarrera akrobatikoekin, bankinarekin, mini-tranparekin edo baskularekin. Lau pertsonaiek, etengabe metamorfoseatzen ari diren elementu eszenografikoekin ikertzen dute.\nNazioarteko proposamenen artean, azpimarragarriak dira, duten berezitasuna dela eta, oso bitxiak diren bi. Horietako bat Éclats de Rock taldearen (Frantzia) “Ma bête noire”, Euskadin lehen aldiz ikusi ahal izango den ikuskizuna izango da. Bertan zaldi bat egongo da, eta, artistarekin batera, dantzari gisa arituko da, eta ez entrenatutako zaldi xume gisa. Arriaga plaza hartuko duen ikuskizun horretarako beharrezkoa izango da neurri handiko metalezko estruktura instalatzea eta, horrez gain hondarrez betetako kamioi ere beharko dira. Izan ere, hondarraren gainean egingo du dantza zaldiak.\nIkus-entzuleentzat oso deigarria izango den beste proposamen bat Quignon Sur Rue taldeak ekarriko du, eta Casilda Iturrizar Parkean instalatuko den “Pizza Participative” izango da. Estatu mailako estreinaldia izango den ikuskizun horretan, pertsonaiak pasio komunaren inguruan elkartuko dira: ogiaren inguruan. Konpainiak labe ibiltaria egin zuen, eta labe horrekin joaten da kaleko jaialdietara. Bizitzaren antzerkia bilatzen dute kaleko jatetxe batean. Esperientzia usainarekin hasten da, labea berotzen hasten denean, ireki baino ordubete lehenago; ondoren antzezle-sukaldarien ikuspegi atseginarekin jarraitzen du, pizzaren orea egiten, abesten…; eta ikus-entzuleek soinu-banda aukeratu ahal izango duten afari-showarekin amaituko da.\nBilboko Kalealdiaren edizio honetan, Deabru Beltzak, Dikothomia, Eva Guerrero, Hortzmuga, Organik eta Shakti Olaizola euskal konpainiek euren azken lanak eskainiko dituzte, dantzatik zirkura, kaleko antzerkira edo clownera doazen proposamenekin.\nHorrela, BILBOKO KALEALDIAk, Karrikanen –kaleko arteen sorkuntza bultzatzen duen eta Bilboko Udalak parte hartzen duen plataforma– lehen laguntza deialdian aukeratua izan zen Eva Guerreroren “El fin de las cosas” dantza garaikide pieza jasoko du. Lana Eva Guerrero bilbotarrak zuzentzen du, eta interpreteak Garazi López de Armentia eta Aritz López dira. Bilboko jaialdia izango da, baita ere, Shakti Olaizolaren “Baldin bada” azken lanaren aurkezpenerako lekua. Lan horrek antzerkia, zirkua eta txotxongiloak fusionatzen ditu, eta “De Mar a Mar – Pirineos de Circo” programako lehen laguntza deialdiaren azken aukeraketara heldu zen proiektuetako bat izan zen.\nDikothomia, Organik eta Hortzmuga taldeek ere euren azken lanak aurkeztuko dituzte, azken horrek, kalean esku-hartzeko pentsatuta dagoen eta ikus-entzuleen partaidetza aktiboa bilatzen duen “Femmes” ikuskizunarekin. Jaialdiaren edizio honen itxiera Deabru Beltzak konpainiaren eskutik etorriko da, musika eta kaleko antzerkia uztartzen dituen “Su à feu” ikuskizunarekin, danborrek, dantzak eta suak lagunduta. BILBOKO KALEALDIAri amaiera emateko gauerditik aurrera Areatzako kaia hartuko duen ikuskizun horretan, etorkizuneko pertsonaia bitxiek kalea inbadituko dute, erritual modernoek eguneroko bizitzako keinuak integratuko dituzten espazio bilakatuz, munduko hainbat lekutako erritmoarekin eta antzinako suarekin uztartuz. Deabru Beltzak konpainiak 20 urte bete ditu, eta berriro ere bere estilo ezaguna erakutsiko du, ikus-entzuleei, kalea bizitzaz betetako erritmo eta argi jai magikoa eta magnetikoa bilakatzeko gonbidapena eginez.\nJaialdiak goizeko zenbait ikuskizun programatu ditu aurten ere, Areatzan, Arriaga Antzokiaren alboan eta Casilda Iturrizar parkean, antzerkia, zirkua, clowna eta musika uztartzen dituzten Cie H.M.G, Les Frelots eta Shakti Olaizolarekin. Ikuskizun horiek familia osorako daude pentsatuta, ikasleak dagoeneko oporretan dauden egunetan.\nOhikoa denez, BILBOKO KALEALDIAREN barruan programatu diren ikuskizun guztiak doakoak izango dira, Casilda Iturrizar parkeko karpa barruan egingo diren emanaldiak izan ezik. Ikuskizun horiek 3 euroko prezio sinbolikoa izango dute, leku kopuruaren kontrola egin ahal izateko. Karpak, Le Cirque Dans Les Étoiles frantsesen “Petites histoires de cirque” ikuskizuna jasoko du, zirkua, musika, txotxongiloak eta objektuen antzerkia nahasten dituen eta irudimenez beteta dagoen sorkuntza lana. Sakontasun historikoa eskaintzen duen zirku garaikide istorio txikia, sormenez eta poesiaz betetako ikuskizuna izateaz gain. Ikuskizun horretan jasotako diru guztia, 2008tik Bizkaiko ospitaletan aritzen den irabazi asmorik gabeko Irrikiclown pailazo elkartera bideratuko da.\n← BIDEBARRIETA KULTURGUNEAK, POETA MADARIKATUAK EZIZENEZ EZAGUTZEN ZIRENEN LANEAN OINARRITUTAKO GALATEA ELKARTEAREN POESIA ERREZITALDIA ESKAINIKO DU OSTIRALEAN\nBIDEBARRIETA KULTURGUNEAK, “LAS LAVANDERAS DE GAUGUIN” J. I. FERNÁNDEZ BAÑUELOSEN LEHEN ELEBERRIAREN, AURKEZPEN EKITALDIA JASOKO DU ASTELEHENEAN →


GAUR8 - Nola birpentsatu prozesu bat kolapso egoera batean\nDATORRENA - Nola birpentsatu prozesu bat kolapso egoera batean\n2012ko Uztailaren 26a\nTamalez, ez pentsa izenburuak luzatzen duen galderarentzat erantzuna dudanik. Argi dut, ordea, une politiko honetan horixe dela euskal abertzaleok gure buruari egin behar diogun galderetako bat. Izan ere, aurreko fase politikoaren amaiera eta berriaren jaiotza ernatzeko prozesu politiko kanoniko baten eskema hil edo bizikoa izan baldin bada (bere berezitasun guztiekin, Hegoafrikan eta Irlandan aurrekari garrantzitsuak dituen prozesua), gertaerek aurreikusitako diseinua iraul dezaketela gero eta nabarmenagoa da. Jakina, espainiar Estatuaren kolapsoaz ari naiz. Lehenik eta behin kolapso ekonomiko gisa azaldu dena, baina, euskal herritarrok ondo dakigunez, sustrai politiko garrantzitsuak dituena eta gisa bereko ondorioak izan ditzakeena. Adibidez, espainiar agintarien tentazio zentralistak gero eta agerikoagoak dira.\nAntonio Alvarez-Solisek behin eta berriz gogorarazten digunez, espainiarrak ez dira batere eztabaida zaleak. Hartara, hobe dugu eztabaidok lehenbailehen gure artean burutzea, aurrean duguna gurekin eztabaidatzera noiz eseriko den zain egon gabe, azkenaldian bezala. Egia osoa esateko, horrek berdin balioko luke prozesu «kanonikoarentzat». Izan ere, egin dudan prozesu kanonikoaren eta ez-kanonikoaren arteko banaketa ez da doi-doia. Alegia, nire ustez, gure prozesua bien arteko nahasketa bat izango da; hori bai, ez da prozesu lineala izango. Agian, “Zutik Euskal Herria” dokumentuan bertan iradokitzen zenez, gatazkaren ondorioek trataera «arruntagoa» beharko dute, aipatutako ereduen antzekoagoa, eta abertzaleon proiektu estrategikoak ibilbide ez hain normalizatua izango du. Kontuz, ordea, bien arteko lotura nabarmena da-eta.\nErantzunik ez dudanez, zenbait baldintza argitzen ahaleginduko naiz, ondoren kontuan hartu behar diren zenbait auzi azaltzeko, labur bada ere.\nEreduak Irlanda eta Hegoafrika ez badira, zertaz ari gara?\nAditu gehienek azaltzen dutenez, gatazken konponbidean eredu mimetikoak bilatzen dituztenak oker dabiltza. Era berean, prozesu desberdinen nahasketekin formula magikoak bilatzen dituztenak ere oker daude. Konparaketak egitea, ordea, beti da interesgarria.\nIzenburuan “kolapso” hitza erabili dudanez, argi dago aipatutako ereduen artean Hegoafrikakoa askoz ere iskanbilatsuagoa izan zela. Kolapsotik gertu zegoen Apartheid sistema, baina baita luzaroan, era batean edo bestean, ANCrentzat itsasargi izan zen sobietar blokea ere. Gure kasuarentzat oso interesgarria den irakaspena dago hemen. Behin baino gehiagotan aipatu denez, honelako prozesuetan nazioarteko komunitatearentzat irizpide nagusia egonkortasuna da. Horrexegatik, une honetan, Euskal Herriko edota Kataluniako independentziaren auzia termino horietan irakurriko dute: egonkortasunaren ikuspuntutik, balizko agertokiek zer eman eta zer kentzen dieten kalkulatuz.\n«Jatorriko» ereduetara itzulera: Balkanak eta Baltikoa\nIndependentzia prozesuak olatu gisa etortzen dira, txandaka. Orduan nazioarteko komunitateak ateak irekitzen ditu eta beraientzat erosoenak/deserosoenak diren kasuak “konpontzen” ditu. Balkanetako herriak eta Baltikoko herriak dira, zentzu horretan, kasurik gertukoenak eta guretzat interesgarrienak. Nire ustez, uneotan, oso emankorra izan daiteke hango herritarrak nola antolatu ziren, ze kanpaina klase egin zituzten, liderrak eta herria nola batu ziren, independentziaren beharra eta komenigarritasuna herritarren aurrean eta atzerrian nola argudiatu zituzten… aztertzea. Bide batez, askatasuna berreskuratu zuten herriez (Estoniaz, Lituaniaz, Esloveniaz… baita Montenegroz ere) bezainbeste edo gehiago ikas dezakegu herrialde horiek “galdu” zituzten estatuez ere (Serbiaz eta Errusiaz). Etsaia ezagutzeko deia, Sun Tzuren ikasgaia ez ezik, sen onaren ondorioa ere bada.\nBadakit, ez dut galdera erantzun. Baina nire ustez, okerrago edo zuzenago, erantzun posibleen gakoetako batzuk hemen daude.•\nInfo7 Irratia: Txelui Moreno [Sortu]: El se�or Iribas deber�a interponer una denuncia contra Intereconomia por su manipulaci�n 2013-12-09 01:00Idazleen Elkartea: Durangoko azokaren berri 2013-12-05 00:00Bitxiblog: Carlos Lesmes, nuevo presidente del Supremo y del CGPJ 2013-12-09 16:44Literatur Emailuak: Intemperies Igorren 2013-12-09 16:00Sustatu: Espainiako bandera txiki-txikia jarri dute O�atiko udaletxeko fatxadan 2013-12-09 16:01


Martxoak 8-Emakumeen Nazioarteko Eguna ospatuko da Galdakaon | 97.5FM MOZOILO IRRATIA\nGaldakaoko udalak, Aukera Berdintasun Arloaren bitartez, «Martxoak 8-Emakumeen Nazioarteko Eguna»ren harira, hainbat jarduera programatu ditu «Emakumeak zineman» urteroko zikloaren inguruan, «Interrupted» antzezlanak, familia-antzerkia «Lur» lanarekin (euskaraz) eta «Desesperadas» (Aztiak), erakusketa Erabideren eskutik eta hitzaldiak.\nUdalerriko elkarte feministen lankidetzari esker (Erabide, Mirari, Basandere eta Momoak), hala nola Aztiak antzerki afizionatuko taldeari esker, prestatu den programaren markoan Galdakaoko Berdintasun Saria emango da (martxoak 21, osteguna).\nEra berean, ekimen berezia burutuko da, «Kaleak gure egin!» izenburupean, udalerrian erreferentziazko emakume gehiago egotea, kalean aldarrikatzeko.\nMartxoak 8, ostiralean, Galdakaoko Korporazioak otsailaren 28an onartutako adierazpen instituzionalak ere jasotzen duen greba deialdiarekin batera, mobilizazio desberdinak burutuko dira: kazerolada, manifestazioa eta Bilboko elkarretaratze handiarekin bat egingo da.\nAperribai (martxoak 16) eta Usansolo (martxoak 14) antzezlan bat izango dute Aztiak taldearen eskutik. Usansolon, gainera, Isabel Quintana abokatuak «Emakumeen eskubidea»ri buruzko hitzaldia emango du.\n«Emakumeak zineman» zikloak maila handiko karteldegia programatu du Torrezabal Kultur Etxean, ondoko filmak eskeiniko direlarik: «El orden divino» (martxoak 13), «La buena esposa» (martxoak 20) eta «Maria Magdalena» (martxoak 27). Hiru film hauek 19:00etan emango dira, aurreko edizioetako prezioan (2,5 euro emanaldi bakoitza). Urtero mila pertsonatik gora pasatzen dira «Emakumeak zineman» ziklotik.\nErabide elkarteak, beste urte batez, programan parte hartu du «Plazandreak martxan» erakusketarekin (martxoaren 20tik 29ra), elkartearen ikastaroetan egindako lanak ikusgai jarriz. Bestalde, Virginia Imazek umorezko tanta batzuk jarriko ditu beste behin, kasu honetan, «»Sex o no sex» antzezlanarekin.\nPrograma osorik udalaren web-orrian: (www.galdakao.eus)\nAitana Rodrigo galdakoztarrak zilarrezko domina lortu du 60 metro lauetan sub 20ko Espainiako txapelketan


2020/12/03 sustatu.com -- Albiste originala ikusi\nUdalbiltzak Geuretik Sortuak izeneko proiektua abian jarri du, euskarazko sorkuntza bultzatzeko zazpi lurraldeetan. Euskarazko literatura, antzerkigintza eta zinemagintza sustatzea du helburu proiektuak, sortzaileentzako egonaldiak antolatuz herriz herri.\n2021 eta 2022 urteetan garatuko da Geuretik Sortuak. Une honetan, egonaldiak eskainiko dituzten "egoitzak" batzen ari da Udalbiltza. Hau da, zein herrik eskainiko duten ostatu sortzaileak bertara joan daitezen. Eskualde jakin bateko herrien arteko aliantzak ere posible dira (adibidez, Lesaka eta Bera elkarrekin doaz Bortzirietan).\nOndoren, 2021ko lehen hilabeteetan, deialdia egingo da. Kulturgileei deia, sorkuntzarako, helburu hauekin:\nEleberri laburra, literaturan.\nFilm laburra, zinemagintzan.\nDeialdiaz gain, egonaldia ere 2021eko lehen seihilekoan egitea espero da, bakoitzari tokatzen zaion herrian.\n2021ko bigarren partean eta 2022an, tokian tokian sortutako proiektuekin zirkuitoa egingo. Film laburrekin film luzeago osatu nahi da, eleberri laburrak liburu mardulago batean bildu, eta antzezlanak mugitzeko, areto-teknikari batekin harat honat ibili obrak.\nInformazio gehiago: Udalbiltza.


eLiburutegia erabiltzeko sarbidea erraztu die Eusko Jaurlaritzak herritarrei - etakitto.eus\nCOVID19aren hedapena tarteko, Arabako, Bizkaiko eta Gipuzkoako liburutegi publikoek bertan behera utzi dute aurrez aurreko zerbitzua. “Horri irtenbidea emateko, eta herritarrek liburu digitalak maileguan hartzeko zein Internet bidez filmak nahiz dokumentalak ikusteko aukera izan dezaten, eLiburutegiaren zerbitzua irekita jartzea” erabaki du Eusko Jaurlaritzako Kultura eta Hizkuntza Politika Sailak.\nEuskadiko Irakurketa Publikoko Sareko bazkideek helbide horren bidez eskuratu ahal izango dituzte –liburutegi-zerbitzua@euskadi.eus helbide elektronikoa erabilita– edukiak, eta ez direnek bazkide egiteko aukera izango dute e-posta helbide horren bidez. Izan ere, “beharrezkoa da sareko bazkide egitea eLiburutegira sartzeko”. E-posta helbide hori herritarren eskura jarri du Jaurlaritzak, batez ere, halakorik ez duten herritarrek ere eLiburutegira sarbidea izan dezaten. “Dena den, egoera normaltzen denean liburutegian bertan egin beharko dute herritarrek bazkide”.\neLiburutegian 20.000 liburu digital eta 15.000 film baino gehiagoko katalogoa izango dute eskura eliburutegia.euskadi.eus helbidean, eta eskuragarri diren liburuak ordenagailuak, tabletean nahiz eBookean irakurri ahal izango dituzte horiek.\n« Iluntzetako txaloei musikarekin laguntzen ari dira, egunero kantu bat gehituta Egoitz Elduayen, mendizalea: “Mendian, sortzen den adiskidantza da garrantzitsuena” »


Zaindu zure etxearen egoera - Maxixatzen.eus\nMaxixatzen.eus 2018-06-10 09:58\nEraikinen ikuskaritza Teknikoa (EIT) etxebizitza-eraikinen egoeraren azterketa teknikoa da, eta etxea egoera onean izaten laguntzen du. Azterketa horrek eraikin osoaren kontserbazioaren benetako egoera ezagutzeko aukera ematen du. Mantentze-lanetan egon daitezkeen arazoak hautematen ditu, ezer larriago gertatu aurretik. Bestalde, jarraibideak ere eskaintzen ditu, eraikina egoera onean egon dadin. Energia eraginkortasuna eta irisgarritasun arauak betetzea ere errazten du.\nHori horrela izanda, 2018ko ekainaren 27rako pasatzeko beharra jasotzen du dekretu batek. 50 urte baino gehiago dituzten eraikinen jabeek arkitekto edo aparejadore bat kontratatu beharko dute EITa egiteko. Urte kopuru hori izan gabe ere, baldin eta eraikina zaharberritzeko, energiaren eraginkortasunerako eta irisgarritasunerako diru-laguntzak eskatzen badira, EITa Udalean aurkeztu beharko dute. Eraikinak 50 urteak ekainaren 27aren ondoren betetzen baditu, urtebeteko epea izango dute Udalean EITa aurkezteko. Azkoitian ikuskapena egin behar duten 330 eraikinetatik 190ek egin dute.\n«Autoarekin Ibilgailuen Azterketa Teknikoa (IAT) egitea bezalakoa da eraikinetan EITa; filosofia berdina da», azaldu du Udaleko aparejadoreak. Eraikinak segurtasun eta bizigarritasun aldetik egoera onean mantentzeko egiten da EITa. «Begi-ikuskapena da», azaldu du teknikariak. Eraikinaren egituran, fatxadan, teilatuan eta ur sare komunetan —saneamenduan eta horniduran— egiten da ikuskaritza. Izan ere, lau gune horiek osatzen dute etxebizitza baten gune babeslea. Lau atal horietako batean sortutako arazoak izan daitezke arrakalak eta pitzadurak, hezetasuna, elementuak erortzea eta deformazioak. Horrez gain, irisgarritasuna eta ziurtagiri energetikoa ere ikuskatzen dira, baina bi horiek atal informatiboak besterik ez dira.\nIkuskapenaren ondoren, bost modutan kalifikatzen da eraikina; ondorengo balio hauetako bat hartuko du:\n1. gradua: berehalako jarduketa. Pertsonentzako kalte-arriskua edo berehalako kolapsoa hautematen bada, jarduketa 24 ordu baino lehen gauzatu behar da.\n2. gradua: oso premiazko jarduketa. Epe ertainean pertsonentzako arriskuak eragin ditzakeen kalteak baldin badaude. Hiru hilabete baino lehen jardun behar da.\n3. gradua: premiazko jarduketa. Eraikinean kalteak eragin ditzaketen gabezia larriak aurkitzen badira, jarduketa urtebetekoa da.\n4. gradua: epe ertainean beharrezkoa den jarduketa. Sistema osoan eraginik izan gabe, gero eta larriagoak izan daitezkeen akatsak hautemanez gero, jarduketa urtebete baino gehiago atzera daiteke.\n5. gradua: mantentze-lanak. Arazorik ez badago edo mantentze lan egokiarekin arazoak konpon badaitezke.\nAltzibar jauregia, garai bateko udaletxea.\nIkuskatu eta erregistratu\nEIT azterketa nork egiten duen galdetu zaie arkitektoari eta aparejadoreari. «Legeak markatzen du aparejadore batek edo arkitekto batek egin behar duela ikuskatzea; ingeniari batek ezin du egin», esan du teknikariak. «Etxebizitza jabeak edo komunitateak kontratatu behar du ikuskapena egingo duen teknikoa», erantsi du ondoren arkitektoak. Tekniko horiek, gainera, Eusko Jaurlaritzak ezarritako ereduaren arabera egin behar dute EITa. Ondoren, emaitzen dokumentua eraikin jabeei entregatuko die, eta horiek dagokien Udalean aurkeztu beharko dute. Udalean EITa entregatu arte ez da ikuskaritza egintzat hartzen.\nUrrats horiek guztiak ezinbestekoak dira, gero erregistratu egin behar baita EITa. «Euskal Herrian erregistro bat dago eratuta, eta egiten diren EIT guztiak erregistro horretan sartzen dira», jakinarazi du Udaleko arkitektoak. Azkoitiko Udalaren lana EIT erregistroak jaso eta Eusko Jaurlaritzara bidaltzea da. «Erregistroan zehazten da eraikina zein den, konpondu beharreko atalak zein diren, atal horiek konpondu dituen eta hurrengo EIT azterketa noiz egin behar duen», jarraitzen du aparejadoreak. Eraikinari EIT azterketaren ondoren, zehaztutako konponketak eginda baditu, hamar urteko baliozkotasuna izango du EITak.\nLegeak markatzen dituen urratsei jarraituta, azterketarik egin ezean, zigorrak ezarriko dira. Udala da EITa kudeatzeko ardura duen erakundea. EITa ez betetzea hirigintza alorreko arau-hauste bezala hartzen da. Administrazioak betearazte-ordena emateko ahalmena du. Eraikinak konponketak egin gabe baldin baditu, administrazioak eraikin horretan egin beharreko lanak gauza ditzake, eta gero eraikin horretako jabeak behartu konponketak ordaintzera. Segurtasun aldetik herritarrei edo alboko eraikinei ez badie eragiten, ez da aplikatzen exekuzio-ordena.\nBaserrien inguruko trataerari desberdin irizten diote Udalean. «Legeak esaten du bizitza erabilera duen edozein eraikinek pasatu behar duela EITa; industria pabiloiak edo zubi batek ez, baina gainerakoek bai», azaldu dute. «Baserrien ikuskaritza atzeratzeko esaten ari gara baserritarrei, hein handi batean. Ez zaigu justua iruditzen baserri bati kaleko eraikin bati bezalako aplikazioa egitea», diote arkitektoak eta aparejadoreak. «Baserrian baserritarra bera da segurtasun aldetik arriskuan dagoena, eta bera da baserria ondo edukitzea nahi duen lehen pertsona», jarraitu dute. Ahalmena, ordea, ez dute berdina ikusten. «Kaleko etxean, komunitateko kideen artean konpontzea edo baserritar batek bere kabuz konpontzea ez da berdina», azaldu dute. Hori dela-eta, baserritarrei «itxaroteko» esaten dietela adierazi dute, egoera zuzendu eta irizpideak markatu arte bederen. Izan ere, Euskal Herriko Nekazarien Elkartasuna (EHNE) sindikatuak EITaren dekretua alegatu ere egin zuen.\nMerkatu librea denez, prezioek «aldaera nabarmenak» izan ditzaketela aipatu dute biek. «San Martin auzoko etxetxoetan, esaterako, tekniko bat hartu dute etxe jabe guztien artean, eta prezio onean lortu dute ikuskaritza egitea, denek bat eginda egin dutelako», esan du aparejadoreak. Informazio gehiago nahi duenak www.euskoregite.eus helbidean bila dezake eraikin bakoitzari noiz egokitzen zaion EIT azterketa egitea. Bertan eraikinaren kalea, zenbakia eta udalerria zehaztuta, sistemak eraikinaren eraikuntza urtea, EITa aurkezteko epea eta eraikinaren fitxa teknikoa eskaintzen ditu.


2016ko asanblada – Gailurra MT\nGAILURRA ETA EMF LIZENTZIA\n2022rako jardueren egutegia\nSentitzen dugu; eduki hau ez dago euskaratuta.\nIrailaren 16an Gailurra mendi taldeko 15 bazkide elkartu ginen. Bilera Zazpi kaleetako La Bolsa edo John Jauregian izan zen.\nHonako gai hauetaz aritu ginen:\n1. Cuentas del 2016\nurteko gastuak eta diru sarrerak aztertu ondoren, honako ondorioetara heldu ginen:\nUrtero saldo positiboa gutxitzen doala ikusten dugu.\nUribarriko jaiei dagokionez, uste dugu lan handia ematen dutela, eta diru etekina oso txikia dela egindako lana kontuan hartzen badugu. Proposamena: jaien iraupena asteburu bakar batera gutxitu. Ostegunetik igandera. Proposamena Aldapan Gora jai batzordeari helaraziko zaio.\nBizkaiko mendi federakundeari urtean zehar buruturiko jardueren memoria bat bidaltzea aztertzen da, Federakundetik nolabaiteko dirulaguntza lortzeko asmoz. Proposamena bertan behera geratzen da. Izan ere, aurreko urteetako eskarmentuak lan eskerga suposatuko duela, eta diru-sarrera eskasa jasoko dugula erakutsi digu.\nBazkide-kuota 10 eurotan mantenduko da. Adin txikikoek ez dute bazkide kuotarik ordaindu beharko. Gainera, bazkide-txartel bana emango zaie.\n2016ko kontuak onartzen dira.\nOharra: Diru sarrera eta gastuen kontuak ez ditugu publikoak egiten. Bazkideren batek ikusi nahiko balitu eskuratu ditzake. Aztertu nahi badituzu, email bat bidali eta helaraziko dizkizugu.\n2. Gailurra mendi taldearen webgune berria\nWebgune berria aurkezten digute.\nBerrikuntza ugari dauzka. Mendi irteeraz arduratzen diren pertsonak irteeraren informazio-orria webgunearen bidez osatu ahalko dute. Antolatzaile-perfil baten bidez errejistratuko dira. Irteeraren informazio gehitzeko galdetegi bat osatu beharko dute. Modu honetan webgunean argitaratuko den sarrera bat sortu dezake, partehartzaileentzat eskuragarri egon dadin.\nIrteeran parte hartzeko asmoa dutenek webgunearen bidez izena eman ahalko dute. Antolatzaileek izena eman duten parte-hartzaileen zerrenda kudeatu ahalko dute.\nZerbitzaria ez blokeatzeko asmoarekin, igoko diren irudiei pisu/zama-muga bat jarriko zaie.\nBeharrak sortzen diren heinean, irtenbidea emango diegu. Webguneari falta zaizkion azken ukituak 2017ko urtarrilaren hasierarako bukatuko dira.\n3. 2017ko mendi jardunaldiak\nOraingo formatua ez dabil behar bezain ondo. Ikusle gutxi erakartzen du, eta diru inbertsio handia suposatzen digu. Bideo- eta argazki-lehiaketen sari ekonomikoen izaera merkantilista aztertzen da.\nHiru bazkidek osatzen duten batzorde bat eratzen da. Gaia modu sortzaile batean aztertu dezaten.\nJardunaldiak Bidebarrietan izaten jarraitzea erabakitzen da.\n4. Jardueren egutegia\nEgutegia beranduago burutuko den bilera batean taxutuko da. Beharrezkoa den denbora izan ahal izateko.\nIrteeren inguruko hausnarketa garrantzitsu bat egiten da:\nIrteeren gastuen kontrola hobetu behar da. Irteera antolatzen duten pertsonek, irteera gauzatu eta aste betera klubak irteera aurrera atera ahal izateko egindako ekarpena apuntatzea ere jasoko dute. Klubaren ordenagailuan Excel bat dago kontu hori behar bezala lotzeko. Irteera antolatzen duen pertsonak ezingo balu hurrengo ostegunean klubera joan, telefonoz deitu dIezaola klubean txanda egiten dagoen pertsonari Excel-ean apuntatu dezan.\n5. Whatsapp-taldea eta posta elektronikoko Antolakuntza-taldea\nIndarrean egon den whatsapp-taldea bertan behera geratzea erabakitzen da. Horren ordez berri bat sortuko da. Taldekideak gaurkotuko dira, eta administratzeko telefonoa hemendik aurrera klubeko telefonoa izango da.\nAntolakuntza batzordea osatzen dituzten pertsonak gaurkotzea erabakitzen da. Klubaren barne antolakuntza arloa jorratzeko erabiliko da.\n6. Bizkaiko mendi federakundearen azken asanbladari buruzkoak\nFederakundearekin izandako bileren inguruko informazio esanguratsuena azaltzen digute.\nAdin txikikoen lizentziak egiterako orduan zenbait aldaketa egon dira. Kontutan hartu beharko dira osteguneko txandetan:\n1. Adin txikiko bat federatzen den unean bere gurasoen edo tutoreen baimen sinatua eskatu beharko da.\n2.Bizkaiko Foru Aldundiak sinatutako baimena jaso bezain laster, Bizkaiko mendi federakundeari ontzat eman duela jakinarazi behar dio. Orduan, federakundeak adin txikikoaren lizentzia tramitatu dezan. Gurasoei federatu lizentzia kudeatzen hasten denetik tramitatzen den unera arte zenbait denbora pasa daitekeela ohartaraztea garrantzitsua dela uste dugu. Zalantza bat sortu zaigu. Denbora tarte horretan, klubak federazioaren bidez kudeaketa hasten duen unetik federakundea lizentzia tramitatzen duen unera arte, adin txikikoa federaturik dagoen ala ez..


Nola Izan Nahi Duten Neska Bat, Neska Datak: Zure Curriculumaren Lesbiana Datazio Auto straddle\nDugu motatakoa honetan, enpresa, artea, ia sei urte, eta horrek esan nahi dugu esan gauza bat edo bi, buruz gauza bat edo bi: nola bezalakoa izan nahi queer emakume betetzen, desioak eta gutunetan emakumeak, edo, bestela,-identifikatu gizakiak daude. Dugu, beraz, pentsatu d cool izan konpilatu Lesbiana Datazio duzu, osatzen dute guztiak fantasiazko nola-gidak dugu argitaratutako azken asko ilargiak. dugu, halaber, asko argitaratu harreman aholkularitza nola gay eta asko gaurkotasun pertsonala saiakera eta txostenak eremu — buruz lesbiana tinder, ari, bi ADOS Cupid, datazio, berriz, soila, datazio autismo espektroaren, zer ikasten duzu mugitzen zure neska-laguna, artean, beraz, beste asko— baina zer da hau guztiei buruz, nola-jostailuak. (Bilatzen ari zaren bada breakup aholkularitza, hobeto eutsi zure zaldiak hurrengo alea Hobeto Elkarrekin.) Behin betiko erantzuna, beraz, inoiz ez dugu erantzun berriz ere: nola demontre egin duzu betetzen, beste neska gustuko duten neskak? ATERA YER LESBIANAK. Hey edonork nahi neska txiki bat-on-neska kultura. zure prakak? Beno, ari zaren ez goanna lortzeko edozein bada, ez duzu zure prakak. Hori da hainbat aholku Phoenix nahi zurekin partekatu nola hit chicks eta lortu neska joan datak duzu, edo, agian, egun batean afaltzera, jan, pizza, bete zure ama, eta bang. Ongi da haserre izan nahi du. Ongi da sentitzen misled. Ongi da, ergelak sentitzen. Ongi da, entzun ‘Jar Bihotzak’ errepikatu. Hey zara, neska bat gustatzen zaio neska? Ez duzu nahi horiek neskak etorri baino gehiago, eta, agian, gaua pasatzeko? Hona hemen gauza EDONORK egin dezake handitzeko beren lortzeko aukerak batzuk lesbiana maite. Zaila da, ez dago bat sexu aktiboa lesbo — nola lortu duzu sexu segurua info behar duzu ari zaren beldur gimnasioa eta lesbianak baztertu egingo dira sexu amaieran? ONDO LORTU DUGU MEDIKUAK ETXEAN.\nBenetan behar duzu ikusi marrazki bizidunak. Ahal bada abiadura data, behar duzu. Eta lagundu nahi baduzu, iritsi gara sakona sartu gure komunitate eta bildutako zenbait aholku eta blurbs lortzeko duzu basatia bidez. Ahaztuak baino gehiago erraldoi oztopoa ikasteko nola bete jende, emakume? Zaude orain izugarria aurrean zeregin konbentzitzen pertsona horiek emakumeen inguruan makila — behar bezala? Lesbianak huts egin zuen amodioa nahikoa luzea, denbora da duzu ikasi nola egin behar den eskubidea da.\nLortu dugu post bat dela\nZenbat denbora izan da geroztik azken sexua izan? Ari zaren sentitzen hasi apur bat urduri? Da guztiontzat hasita itxura zure mota? Dira duzun tiraka bateriak batetik urruneko kontrola jarri zure vibrator? Dira duzun garatzen irrazionala jelosia bidean diren pertsonak sexuaren beharrik, berriz ere sentimendu azpimarratu eta tentsioz noiz pentsatzen duzu bat aurkitzeko hookup zure propioa? Beno, nik hainbat aukera bilera zure hurrengo hookup eta nahiz eta, ez da behin betiko zerrenda, eman behar duzu ideia berri batzuk — edo aukerak. Argi nire fiascoes, gehienetan buruzko «goizean ondoren,» erabaki dut, eta saiatu apurtu sexuaren arabera (eta politikaren) behera sartu da osagaien. Behar dut, komunera joan eta inoiz atera? Behar dut faltsuak bihotzean eraso bat? Kontatu dut lortu nire epea eta besterik ez da eder bat NAHASPILA hori behar dut gelditu, eta gurtza? Duzun dutenek pixka bat nahi orientazio zure queer logela, agian aurkituko duzu zure horoskopoa ahal izango dira laguntzak. «Zein da zure zeinua?» guztiz baliozko pick-up-linea, eta ez utzi inori esango dizu bestela. Gida honetan, aukeratu dut aurre egiteko eguzkia seinaleak bakarrik, baita ugari konbinazioak parte hartzen moon seinaleak eta ascendants eta planeta bizia da konpromisoa, gutxienez esan nahi da. Bada ari zaren benetan interesa zure konplexua bateragarritasuna beste norbaitek, uste bat lortzean buruz izar grafikoa egin, da esango dizu jendetzak baino gehiago eguzkiaren ikurra bakarrik. Orain arte bezala, I naiz dagokionez, murrizketa ilegalitatearen, ez dago gauza, hala nola adin diferentzia ari handiegia ez bada behintzat aurkezten du arazo pare. Handiagoa desberdintasunak, gehiago potentzial arazoak. Baina gakoa hitza da potentziala. Elkarrekin jarri dut iradokizun batzuk cis emakumeen pentsamendu bidez oinarrizko batzuk trans-gaiak, barne ideiak hurbiltzen trans emakumeak erromantiko bat edo intimo testuinguruan. Eta argia izan nahi dut hori lan honen bidez gauzak aplikatzen bera testuinguruan aldi baterako hookup jo du data erromantiko bat. Malabareak anitz harremanak at maila ezberdinetako hainbat pertsonak eskatzen sendo bat harreman skill multzo hori egiten poli harremanak Doktorego giza elkarrekintza — ez hobea baino beste harreman mota, baina, zalantzarik gabe, zailagoa da. Hona hemen bost printzipio zentrala arrakasta adostutako ez-monogamous lankidetzak hori hobetu daiteke, funtsean, edozein harremana. Beraz, casual hil da, eta ez dut eginkizun bat ekartzea da itzuli hau, handy gida sailkatzeko zer arraio gertatzen da eta neska hori. Batzuetan bat izatea «Bideo Datazio» profila ez da dating buruz, networking, edo lagunak egiteko. Batzuetan uste da, baina, ondoren, haizeak sortu ez izateagatik. Hemen nago esango dizu zergatik ez da porrota «Bideo Topaketak», bakarrik angelu ezberdinetan arrakasta. Eman bere denbora, eman bere maitasuna eta laguntza eta noiz zuen da whack ortzadar bandera bumper eranskailua bere autoa, gero izango zuen. Bertan eztabaidatu dugu ohikoena buruz misconceptions polyamory eta ez monogamia saiakera bat, denek lagundu. Gisa erlatiboa kanpotar «Bideo Datazio» jokoa, naiz proposatuz bat, seguru asko, ikuspegi berri hau datazio online joko horiek prest ihes egiteko arauak eta hartu aukera bat. Auto straddle taldeko kide, gure pentsamenduak partekatzeko buruz dugunean sext, zergatik dugu sext eta zer sexting gurekin esan nahi du. Onartzen dut, batzuetan, nire gogoko taldea iraganeko harremanak izan dira, distantzia, baina, batzuetan, distantzia zen zer hautsi gurekin. Han ez da modu eskuineko edo okerra izango da distantzia luzeko harreman — agian hazten independentzia edo, agian, besterik ez duzu behar cuddles gauez. Hona hemen batzuk nire irabaziak nola lan egin eta noiz jakin hori baino gehiago da. Zer axola aurretik mugitu elkarrekin ari zaren prest, zeren ez baduzu, agian ez duzu esperientzia sinbiotiko zorion hori Natalie eta ez dut, gero, agian lortuko duzu bat eragin kolon delako, ez duzu sentitzen, nahikoa hurbil buruz hitz deseroso kaka (literalki). Nahi duzu ukitzeko, usaintzeko eta horiek, bada, zu niretzat, zerbait bere belarrian. Zergatik ez indarrak, geografia eta fisika rally bai zure oihuak eta tolestu mundua sortu nahi origami arte aurrean ateak zure etxebizitza musu? Nire lehen zatikako Nola Mantentzeko Neska Bat Hamar Urte, esploratzen dut nozioa elkartasuna bidez indibidualismoa, selflessness eta sormena. Igoera Judu bat da lesbiana eta urteko CEO, CFO eta Editore-in-Chief Auto straddle baita saritutako idazle, blogger, fictionist, copywriter, bideo-egile, behe-gakoa botere lesbiana eta aspirante cyber-performance artista nor hazi Michigan, galdu du bere burua, New York eta, ondoren, buru Mendebaldean. Bere lana agertu bederatzi liburuak barne ‘Handiagoak Hobeto Estuagoa, Jertse: Dibertigarria Emakumeen Edertasuna, Gorputz-Irudia Eta Beste Arriskuak Emakume Izateagatik,’ aldizkariak barne Marie Claire eta Kurba, eta guztiak web zehar barne Nylon, Queerly, Nerbio, Puta, Emily Liburuak eta Jezebel. Bat izan zuen, oso popular blog pertsonala behin bazen garai bat, eta, ondoren, zuen recapped The L Word, eta, ondoren, izan zuen ideia hau egiteko leku, eta, orain, hemen dugu guztiak dira. Hala ere, bera izan zen izendatua bat GLAAD Saria Nabarmena Digital Journalism. Jarraitu bere twitter eta Instagram\n← Datazio gune\nHelduen Datazio - Australian Helduen Datazio Gune barregarriena maite duten pertsona Down under Tokiko Sexuaren arabera →


Estibaus » Altzaren armarria\n« Kontzertuaren oihartzunak: “Negra sombra”\nGure hiri ondarearen alde »\n2012, Otsailak 13\nHerri bakoitzak bere ikurra dauka, eta Altzak ere, jakina, berea, herriko armarri eta zigiluetan agertzen dena: zuhaitz bat, haltza. Tokiko Bilduman katalogaturik dauzkagunak hartu ditugu eskuartean eta zuhaitza irudikatzeko erabilitako hainbat irudi izan da atentzioa deitu digun lehen gauza. Haltzaren profila konikotik urrun palmondo mota ezberdinen erabilera izan da bitxikeriarik nabarmenena, zigilu zaharrenetan batez ere. Aurrerago, XX. mendean sartuta, arbolari bere ohiko itxura biribildua eman zaio, estereotipotik hurbilago.\nAlcaldia pedánea 1860\nAltzakok Mapa 1990\nVidriera Igentea 1945\nEtiketak: historia, armarriak


Unai Elordi: «Sistema batek kontzientzia duela sinestera iritsi dira» | Zientzia eta Teknologia | GAIAK\n2022 EKA. 21 - 19:18h\nUnai Elordi: «Sistema batek kontzientzia duela sinestera iritsi dira»\nSentimenduak omen ditu Google-en laMDA teknologiak. (Tara Winstead)\nGPT3ari konpetentzia egiteko sortu da Google Lamda. Transformerren teknologia, hitz bakoitzari arreta nola jarri zehazten duena, Googleren artikulu zientifiko batean dago sartuta. «Helburua GPT3 teknologiaz haratago joatea da. Googleren helburua guk gutxi pentsatzea da. Gure ordez pentsatzen du». Unai Elordi Hidalgo gure adituak esan digu hori.\nGoogleko ingeniari batek esan zuen Google Lamda hori kontzientzia garatzen hasi zela. Sistemarekin hitz egiten zuen eta heriotzaren aurrean beldurra zuela esaten zion. Ingeniariak orduan berak kontzientziarik ezin zuela izan esaten zion, makina bat zelako, eta makinak baietz erantzuten zion, bazuela kontzientzia. «Sistema entrenatu duen ingeniaria sistema horrek berak kontzientzia duela sinestera iritsi da». Eduki hori konfidentziala da baina zabaldu egin da eta Googlek azaleratu nahi ez izateak mesfidantza sortu du.\nSistemak erantzunak ematen ditu eta erantzun horiek oso onak dira. «Hausnartzeraino iritsi daiteke. Orduan, normala da pertsonek pentsatzea manipulaziorako tresna bat izan daitekeela. Teknologia oso potentea da eta teknologia bezala arrisku bat du. Horrenbestez, Googleko arduradunek kontuz ibili beharko dute».\n«Geroz eta sinesgarriagoak diren posta elektronikoak sortzen badira, gizakiok geroz eta tresna beharko ditugu egia zer den eta gezurra zer den ezberdintzeko eta horren aurrean normalean beldurra garatzen dugu».\nHitz egiten du eta hitz bakoitzak duen garrantziaren inguruko loturak egiten ditu. «Uneren batean labain egiten duela nabaritu dezakegu baina oso sistema garatuak ditu. Proba asko egingo bagenitu, akatsen bat bilatuko genioke».\nUnai Elordi Hidalgo aditua aritu zaigu tresna horren inguruan Bigarren Kafean.


Martxan da eskuz binakako Errendimenduko Gipuzkoako Txapelketa\n2022/01/13 | Lehiaketa\n2. urteko alebinak (1. eta 2. maila) eta infantilak (1., 2. eta 3. maila) lehiatuko dira\nErrendimenduko Txapelketekin aurrera jarraitzen dugu denboraldiaren bigarren zati honetan. Eskuz banakako lehia bukatuta, eskuz binakakoak hartuko dio orain lekukoa. Jardunaldi honetan (2022-01-16) hasiko da.\n2. urteko alebinek eta infantilek jokatuko dute. 2. urteko alebinetan, 1. mailako lehia eta 2. mailako lehia izango dira; 53 bikotek eman du izena alebinetan: 29 1. mailan (5 multzo osatu ditugu) eta 24 2. mailan (3 multzotan banatuta). Infantiletan, berriz, 1., 2. eta 3. maila osatu dira; 77 bikote lehiatuko dira: 20 1. mailan (3 multzo), 53 2. mailan (9 multzo) eta 4 3.mailan (multzo bakarra).\nBai alebinetan bai infantiletan ligaxka jokatuko dute lehenik, urtarrilaren 16ko jardunaldian hasi eta otsailaren 13ko, 20ko eta 27ko asteburuetara bitartean, kasuan kasuan. Denek jarraituko dute aurrera, hurrengo fasera, martxoaren 27ko jardunaldira bitarte: multzo bakoitzean 1. eta 2. postuan sailkatzen diren bikoteek Gipuzkoako Txapelketa jokatuko dute, eta 3. postutik 6.era bitartekoek eskualdeko txapelketak, Ekialdekoa eta Mendebaldekoa. Infantilen 3. mailakoen kasuan, berriz, ez da eskualdeko lehiarik izango, eta hasierako ligaxka bukatuta azken faseari ekingo diote zuzenean.\nHain zuzen ere, lehendabiziko finala infantilen 3. mailakoena izango da: martxoaren 13ko jardunaldirako aurreikusten da. Gauzak ondo, gainontzeko final guztiak (bai Gipuzkoakoak bai eskualdekoak) apirilaren 10eko asteburuan izango dira ikusgai.\nWebgune honetako Lehiaketa-Errendimendua-Gipuzkoa eskuz binaka atalean daude jasota txapelketaren xehetasun guztiak. Eta bai bertan bai Kartelera atalean lehiari astez asteko jarraipena egiteko modua dago.


Sexua eta haurdunaldia – Sabeletik Mundura\nHaurdunaldia normal badijoa eta ginekologo edo emaginak arrazoi zehatz batengatik ez badu sexu harremanak izatea kaltegarria dela adierazten, sexu harremanak izatea ez da arriskutsua.\nLehen hiruhilekoan, emakume batzuek nekea edo haurdunaldiaren beste sintoma batzuen ondorioz, ez du sexu harremanetarako gogo gehiegirik izaten. Horri, sarri beldur edo zalantzak gehitu behar izaten zaizkio: haurdunaldia hasi berri dagoelarik sexuarekin kalte egin diezaiokegularen ustea, edo ona izan ez daitekelaren beldurrak emakume askori sexurik nahi ez izatea sortzen die. Hala bada, bikoteak errespetatu behar duen erabakia da (beti bezala), eta haurdunaldiaren beraren aldaketa bat gehiagotzat hartu.\nHala ere, askok aurkakoa uste duten arren, haurdunaldiaren hasieran, sexu harremanak izatea oso ona izan daiteke. Hormonen jarioa eta sexu organuak sentikorragoak direla sentitzeak emakumeari plazer handia sor diezaioke.\nBigarren hiruhilekoa emakumearentzat egonkorrena izan ohi da, eta hortaz sexurako egokiena izan daitekela uste ohi da. Bigarren hiruhilekoan, aldiz, bada mugarri bihurtu ohi den une bat: haurraren lehen mugimenduak sentitzen hasten den unea.\nUne horretan haurrari sexuak nola eragingo dion beldurra sortu ohi da. Baina haurrak ez du arriskurik.\nAzken hiruhilekoan, haurdunaldiak sortzen duen sabelaren ondorioz, jarrera egokia eta erosoa topatzea zailagoa izaten da. Bikotearentzat erosoen den jarrera da egokiena.\nEmakumearen orgasmoak sortzen dituen uzkurdurak oso leunak izaten dira eta ez dira erditzea aurreratu ahal izateko gai izaten. Dena den, gizonaren semen isurketetan prostaglandina hormona aurkitzen da eta honek, umetokiaren muskulatura arintzen lagun dezaken arren, ez da erditzea bizkortzeko nahikoa izaten.\nKontuan izan behar da, haurdunaldian zehar, emakumearen sentikortasuna asko areagotzen dela eta plazer handiagoa sor dezakela edozein laztan, musu edo ukituk.\nNOIZ EKIDIN BEHAR DIRA SEXU HARREMANAK?\nHala ere, badira sexu harremanak guztiz ekidin edo kontuz izan behar diren uneak:\n– Abortua edo erditze goiztiarra izateko arriskua dagoenean.\n-Harremanak izateak odol galerak sortzen baditu.\n-Haurdunaldia amaierara iritsi aurretik, uzkurdurak badituzu.\n– Plazentan arazoren bat dagoela esan badizute.\n– Infekzio genitalak dauden kasuetan.\n– Boltsa amniotikoa hautsi den kasuetan.


Adrian Donnay atxilotu du Ertzaintzak kale erasoekin lotuta - GARA\nErtzaintzak Adrian Donnay 21 urteko gasteiztarra atxilotu zuen atzo goizaldean Auzitegi Nazional espainoleko epaile Eloy Velascoren aginduz.\nGasteizeko Aztogile kalean dagoen eraikin okupatuan bizi da Donnay eta eraikina goitik behera miatu zuen Ertzaintzak, bai eta alboan dagoen biltegia eta Gasteizeko beste etxebizitza bat ere. Amnistiaren aldeko mugimenduak salatutakoaren arabera, �dispositibo izugarri� bat ezarri zuen Ertzaintzak Donnay atxilotzeko. Bertan, zazpi furgoneta, sei auto eta Ertzaintzaren eliteko gorputz berezia den Berroziak ere parte hartu zutela dio errepresioaren aurkako mugimenduak.\nDirudienez atxilotua beste hainbat lagunekin Igor Maioraren kontrako epaiketara joatekoa zen eta goizeko bostetan irtetekoak ziren Madrilerantz. Une horretan, ordea, Ertzaintzak Aiztogile kalea �erabat okupatu� zuela dio amnistiaren aldeko mugimenduak, eta kale horretan lan egiten duten tabernari eta banatzaileak goiz osoan zehar ezin izan zutela pasa ere salatu du. Komunikabideei igorritako oharrean gainera, goizean goiz taberna batean gosaltzen zegoen jende guztia kanporatua izan zela kritikatu du.\nEguerdian bukatu zituzten miaketak eta orduan eraman zuten atxilotua polizia-etxera bertaratutako herritarren animo mezuen artean. Errepresioaren aurkako mugimenduak esandakoaren arabera, senide eta abokatuek ez zuten haren berririk jaso eta beraz ez zekiten Donnay inkomunkaturik ote zegoen ala ez.\nAHTren aurkako asanbladak eta Gaztetxeak elkartasuna helarazi dio atxilotutako gazteari eta amnistiaren aldeko mugimenduak aldiz, mobilizazioa egin zuen arratsaldean jazotako salatzeko. Gaur ere manifestaldia izango da 20.00tan.\nKale erasoetan parte hartu izana leporatzen diote Donnayri. Zehazki, iazko irailaren 28an tranbiaren geltoki bat molotov koktelekin erasotzea egozten diote.\nPolizia iturrien arabera, 2009ko irailaren 28ko gauean Batzar Nagusiak kaleko tranbia geltokiaren kontrako erasoan parte hartu zuen Donnayk.\nErasoa jazo zen gauean bertan Ekaitz Sanmaniego gazte gasteiztarra atxilotu zuen Ertzaintzak eta Auzitegi Nazional espainolera eraman ostean, libre gelditu zen 5.000 euroko fidantza ordaindu ondoren. Polizia espainolak 34 gazte independentista gatibu hartu zituen operazioan atxilotutako Jagoba Apaolaza gaztea jotzen dute erasoan parte hartu zuen hirugarren pertsona bezala.\n�Gasteizen diharduen kaleko terroristen talde bat desegin dugu�, nabarmendu zuen Rodolfo Ares Lakuako Herrizaingo sailburua pozik prentsaren aurrean. Halaber, Ertzaintzak �ETAren harrobia pikutara bidaltzeko lanean� jarraituko duela iragarri zuen.


2020ko bazkideen ohiko batzarraren deialdia. - Arkote\nArkote arraun taldeko zuzendaritza taldeak bazkideei dei egiten die 2020ko abenduaren 20an, domekan, goizeko 10:30etan (beharrezkoa izatekotan 11:00etan bigarren deialdia egingo da) JITSI plataforma bidez online ospatuko den bazkideen ohiko batzarrera, honen gai ordena hurrengoa izango delarik:\nAzkenengo Batzarreko aktaren irakurketa eta onarpena.\n2019-2020. denboraldiko kontuen aurkezpena eta, hala badagokio, onarpena.\n2020-2021. denboraldiko kontuen aurkezpena eta, hala badagokio, onarpena.\nGaldera eta eskariak.\nOharra: Covid-19aren egoera ondorioz batzarra online izango da. Bileran parte hartu nahi duenak mezu bat bidali beharko du arkoteat@gmail.com posta elektronikora 2020ko abenduaren 19ko arratsaldeko 20:00ak baino lehen hurrengo datuak eskainiz: izen-abizenak eta NAN zenbakia. Eskaria egin duen pertsonak bazkidearen kuota egunean izan ezkero, bilerarako esteka jasoko du bere posta elektronikoan.\nGorka Etxeberria izango da hurrengo denboraldian senior mutilen prestatzailea\nPrevious post: Juan Olartek ez du Arkoten jarraituko hurrengo denboraldian\nNext post: Ostiral honetatik aurrera (martxoak 19) Eskola Kiroleko arraunlariak bueltan dira!


Udalak 25 tableta digitala erosi ditu gazteei laguntzeko, klase telematikoen jarraipena eginez - Laudio - Aiaraldea.eus\nLaudiokoUdala 2020-04-07 06:00\nTabletak banatuko ditu udalak. / Miniyo73 (Flickr)\nHorrela, eten digitala arindu nahi da, eta udalerriko familia guztiei irakaskuntza-modalitate berri horretara sartzeko aukera eskaini, salbuespen-egoera horrek irauten duen bitartean eta etorkizunean.\nAste hauetan, gazte askok, eskolak bertan behera uztearen ondorioz, gailu digital baten bidez jarraitu behar dituzte ikasketak. Udalak ikusi du zenbait bizilagunek ez dutela tabletik irakaskuntzaren erritmoa behar bezala jarraitu ahal izateko.\nJuan Jesus Merchan Hezkuntza zinegotziak azaldu duenez, “Udaletik interesatu egin gara gure udalerriko ikasleak online hezkuntza lanak egiten ari diren moduagatik. Horretarako, etengabeko harremanetan egon gara ikastetxe ezberdinetako zuzendaritzekin, une bakoitzean egoera zein den eta zein behar antzeman dituzten jakiteko”.


Kuadrilla artekoaren jaia: gozamen kolektiboa Agurainen — Bertso kuadrilla artekoa 2014\nKuadrilla artekoaren jaia: gozamen kolektiboa Agurainen\nAgurainen bukatu da 2014 Arabako Bertso-kuadrilla artekoa.\nJaia da herri baten isla. Egun horretan adierazten du nolakoa den herri hori.\nApirilaren 5ean, Agurainen, Arabako bertsogintzaren jaia izan zen; 2014ko Arabako Bertso-kuadrillaren jaia. Eta horrelakoa da Arabako bertsogintza: bertsoak, triki, farre, jana eta edana, “herria bertsotan” dioen pankarta, alboka eta gaita, oihua eta musu, bertsoak bat-batean eta idatzian txosna ondoan, alkohola eta punka.\nGoizetik Lautadako bertso-eskolakoek prestatu zuten plaza eta herria. Eszenatokia, txosna, pankartak, mahaiak eta aulkiak .\nHamaikak aldera hurbiltzen hasi ziren Kuadrilla arteko honetan parte hartu duten talde ezberdinen lagunak. Lau poteo ezberdin antolatu ondoren taberna ezberdinetatik abiatu ziren. Triki, alboka eta gaiten laguntzaz bertsotan aritu ziren tabernaz taberna.\nPoteo guztiek plazan bukatu zuten, eta bertan, papera eskuetan kantatu ziren Ekaitz Samaniegok idatzitako bertso-sorta.\nHurbildutako guztiek bazkari herrikoia gozatzeko aukera izan zuten.\nEta bazkariaren ondoren betiko kantak eta dantzak ez ziren falta.\nPuntuka aritu ziren nahi zuten guztiek.\nGibelurdinek taldearen kontzertua gozatzeko, dantzatzeko eta entzuteko modukoa izan zen: “Herrian sortuak/hizkuntza oinarria/atlantiar musika/da gure zutarria”.\nIlunabarrean bertso-punk kontzertua distortsioa ipini zion egunari eta ZUTIK! oihukatzen eta errimatzen bukatu zen eguna.\nHamar aste hauetan zehar bat-bateko 15 taldek 18 saio antolatu dituzte. Bertan ere idatzizko 18 taldek kantatu dute bertso-sortak. Lehiarik gabe, autogestionatua, taldeka eta herrikoia izan da aurtengo Arabako Bertso-kuadrilla artekoa.\nHemen aukituko dituzu apirilaren 5eko argazki gehiago


Oilagor - Wikipedia, entziklopedia askea.\nOilagorra, beste izenez bekada edo azaia (Scolopax rusticola) scolopacidae familiako hegazti zangaluzea da.\nGeneroa Woodcock (en)\nEspeziea Scolopax rusticola\n24,5 g (pisua jaiotzean)\nOilagorra nahiko hegazti handia da, oso moko luzea eta lumaje arre kriptikoa ditu. Bakartia da, iluntzean izaten da aktiboa eta ornogabeak eta zizareak jaten ditu batez ere. Lurrean egiten du habia eta txitak, jaio eta berehala gurasoengandik aparte bizitzeko gai dira. Eskualde atlantikoko basoetan bizi da. Neguan oilagor ugari etortzen da Europako iparraldetik Euskal Herrira, bertan hibernatzera\n4 Biologia eta ohiturak\n5 Banaketa, habitata eta estatusa\nTamaina ertaineko hegaztia da, 30 - 36 zentimetroko luzera du, 300 - 350 gramoko pisua eta lumaje nabarra. Hegazti zangaluzea da, haragi oso gozokoa, luma arre beltzunedunak dituena.\nEuropa eta Asiako basoetan bizi ohi da. Iragaitzaz dagoenean artadietan eta larreetan bizi da.\nEhiztarien oilagor ospetsua, basoko erregina, batzuek esaten dioten bezala.\nHegazti sendoa da, gutxi gorabehera eperraren tamainakoa, hala ere, tamaina eta pisua nahiko aldakorrak dira, 33-36 cm-ko tamaina eta 300-350 gr-ko pisua dute batez beste, hala ere 200 gr-ra iritsi ez ziren aleak pisatu dira, eta beste batzuk berriz 400 gr-tik gorakoak.\nArre tonu ezberdinez orbandua du lumajea, beltzak eta okreak, kamuflaje ezin hobea lortzen du basoetako orbelaren gainean. Bere kolore orokorra, marroi-gorrizta batetik, arre-ilun edo grisaxka batera doa. Zerrenda beltz batzuek burua zeharkatzen diote trebeska eta baditu, lepoaren alde banatan beste zerrenda beltz batzuk ere, eta baita begia eta mokoaren hasiera arte ere. Azpitik argiagoa da, tonu okreekin fin-fin arre-beltzezko orbanez apaindua.\nHegan egitea lortzen bada, haren silueta trinkoa ikus daiteke, buztan motza, hegal biribilduak, burua sorbaldetan itsatsita, leporik gabea ematen du, eta moko luze eta zuzena, 6 cm-tik 8 cm-ra, beherantz begira eramaten du.\nBere begiek atentzioa ematen dute, beltzak, handiak, irten samarrak eta buruan oso atzean kokatuak, mokoaren oinarritik baino kokotetik hurbilago, posizio horri esker 360 gradutan ikusten du, burua jiratu gabe, aurrea, atzea, eta alboak.\nBiologia eta ohiturakAldatu\nOilagorra ilunabarreko ohituretakoa da. Eguna baso edo zuhaixka itxien barruan igarotzen du. Arriskua ikusiz gero mimetismoaz fidatzen da. Mugitu gabe lurrera itsasten da, oharkabean pasatu nahian. Ezustean harrapatzen bada, jauzi bat eginaz egingo du hegan. Ondoren, hegoak astintzen ditu gogor, soinu indartsu bat ateraz, ustekabean harrapatzen duenari susto bat emanez. Zuhaitzen artean egiten du hegan sigi-sagan, ez oso urruti etzateko.\nIlunabarrean inguruko zelaietara irteten da jatera. Mokoa lurrean hondoratuz elikatzen da, han-hemenka zundatzen, harik eta zizareren batekin topo egiten duen arte, zeinak azkar atera eta irensten du. Badirudi zizareak direla bere dietaren zati garrantzitsu bat, baina intsektuak eta haien larbak ere jaten ditu, armiarmak, miriapodoak, bare txikiak eta barraskilotxoak.\nGoiz jartzen da araldian, otsail edo martxo aldera. Garai honetan arrek egunsentian eta iluntzean zuhaitzen adaburuen gainean jirabiraka egiten dute hegan, aldi berean, beren apeuak igortzen dituzte: soinu bitxi bat, igelen korroka baxu eta sakon baten antzekoa, “psssit” oso zorrotz eta sarkor batekin txandakatzen duena.\nLurrean egiten du habia, hosto lehorrez tapizatzen duen hutsune batean, sarritan enbor edo motzondo baten oinean, basoko leku ilun baten.\nLeialtasuna ez da hauen araua. Hegaztien dentsitatea egokia bada, ar bakoitzak hainbat eme ditu, eta hauek, aldi berean, ar ezberdinekin elkartzen dira. Urtean habia pare bat ateratzen dituzte.\nMartxoaren bigarren erdialdean hazten du lehen errunaldia, normalean 4 arrautza zuri-zikin kolorekoak orban ilunekin. Emeak bakarrik txitatzen du 20-23 egunez. Txitak, nidifugoak dira eta oso mimetikoa den lumatxa arre kolorekoarekin eta orbanekin estalita jaiotzen dira, jaio eta berehala amaren atzetik korrika hasten dira. Molestatua izan delako edo beste arrazoi batengatik lurraldez aldatzea nahi badu, hegan eraman ditzake, banan-banan, mokoaren eta hanken artean hartuta. Aste gutxira, gazteak independizatu egiten dira, inguruan sakabanatuz.\nGauez bidaiatzen dute, eta egiaztatu da haizeak garrantzi handia duela joan-etorrietan. Haizea alde dutela emigratzea gustatzen zaie, aurrez jotzen badie eta baita euria egiten badu ere, gelditu egiten dira baldintza egokiagoen zain.\nGure lurraldean sarrerak urriaren erdialdetik aurrera izaten dira, oso gutxitan lehenago. Irailean edo lehenago ehizatu izan diren oilagor gehienak bertakoak izan behar dute.\nMigratzaileen etorrera negua iritsi arte luzatu ohi da eta hotz-boladekin etorrera masiboak gerta daitezke, 1985eko urtarrilean gertatu zen bezala.\nBanaketa, habitata eta estatusaAldatu\nOilagorrak Europako eta Asiako klima boreal eta epeletan hazten du. Eremu Mediterraneoko zoru menditarretan ere bai. Iberian bere estatusa gaizki ezagutzen da; zerrenda hezeko basoak hartuko lituzke, Pirinioak eta iparraldeko mendietako kokaleku mugatuak.\nEuskal Herrian eskualde kantauriarreko basoetan hazten du, sakabanatuta, edozein altitudean. Ia itsas mailan, Donostiatik gertu, aurkitu da eta baita 1000 metro inguruko Aralar eta Aizkorriko pagadietan ere. Pagadiak, hariztiak edo beste hostozabal batzuk har ditzake, baita landatutako konifero-masak eta berezkoak. Araban badirudi, nahiko hezeak diren basoetan, hazten duela, hemen ere sakabanatuta. Bere kumeen aipuak pagadietan, hariztietan eta amezti bakarren batzuetan ere bai, Izkiren kasua bezala. Toloño-Kantabriatik hegoaldera ez duela hazten ematen du. Ehiza denboraldia otsailaren bigarren erdira arte luzatzeko ohiturak, baita martxoaren amaiera arte ere, oso eragin kaltegarria izan du bertako oilagorrentzat. Kontrapasan hiltzen diren oilagor asko hemen hazteko prest zeudenak izango dira.\n↑ Lapurdin eta Nafarroa Beherean gehien erabiltzen den izena.\n↑ Zuberoan erabilitako izena. Xarles Bidegain, Euskera 2010, 55, 3. 1114.or.\n↑ Mullarney, K., Svensson, L., Zetterstrom, D., Grant, P. J. (1999). "Collins Bird Guide". Londres: HarperCollins. 150. orr. ISBN 0-00-219728-6.\n↑ Jon Larrañaga Elhuyar, K.E. (1996). Euskal Herriko fauna (ornodun lehortarrak). Lizarra Imprimategia, 112 or. ISBN 84-87114-09-1..\n↑ Aves de España, de Eduardo de Juana y Juan M. Varela, Pág. 94. ISBN:84-87334-88-1\n↑ (Gaztelaniaz) Administracion de la Comunidad Autonoma de Euskadi,. (1989). Euskal Autonomiu Elkarteko Ornodunak. Graficas Santamaria S.A., 185 or. ISBN 84-7542-639-5..\nEspezieak: Scolopax rusticola\nAzken aldaketa 2 apirila 2022(e)an, 12:18(e)tan


Nazioarteko merkataritza libreko itunen aurkako astea | Angula Berria\nHasiera » Nazioarteko merkataritza libreko itunen aurkako astea\nUrrian Bruselan elkartuko diren martxak ere gogora ekarri nahi ditugu. Martxa hauek laztasuna, txirotasuna eta prekarietatearen aurka borrokatu nahi dute, baita TTIPa gaitzestu ere; eta Nazioarteko Pobreziaren Kontrako Eguna, gaur egungo eta etorkizunerako diseinatutako merkatal politika hauek direlarik aberats eta pobreen arteko desberdintasunak areagotzen dituztenak, baita planeta ustiatzen dutenak ere.\nNorberekeriaren ideologia berri hau arbuiatzen dugu, gutizia eta ankerkeria zapaltzaileak. Izan ere, politika hauek dira gizartea langabetasun tasa onartezin, pobrezia eta eskastasunera bultzatu dutenak. Hala ere, politika hauek guztiak, TTIPa bezala, lana sortu, ekonomia bultzatu eta enpresa txiki eta ertainen laguntza moduan babestuak izan dira.\nBerdintasuna, benetazko lanpostuen sorrera eta lan eskubideen babesaren alde borrokatzen dugu. Baita giza eskubideak, ingurumen justizia, zerbitzu publikoen babesa, giza baliodun jabetza intelektuala eta herrien benetako demokraziaren alde ere. Horregatik, erabaki nahi dugu eta TTIP, CETA eta TISAri ezetz esan.


Lan Anitz SA - Euren aisialdiko begiraleak | akura gure zerbitzuak.\nEuren aisialdiko begiraleak!!\nOrain akura gure zerbitzuak!!\nLan Anitz SL\nGasteizko zerbitzu-enpresa bat da eta aisialdi hezigarri eta animazio soziokulturalarekin lotutako guztiaren inguruan egiten du lan. Egun, bere jarduera nagusia beste Ikastola bateko jantokiko monitoreen zerbitzua lagatzea da. Dena dela, beste erronka batzuei ekin die eta zuei jakinarazi nahi dizkizuegu, interesgarria irudituko zaizkizuelakoan.\nZergatik gurekin kontratatu behar duzu?\nUrtebetetze-jaiak, hiruhilekoaren edo ikasturtearen amaieran adin guztietakoentzat eta Ikastolako instalazioetan. Esan zer nahi duzun eta dena antolatuko dugu: askari hotza edo beroa, loduteka, aurpegia margotzeko zerbitzua, mahai-jokoak, talde-jokoak, puzgarriak, karpak...\nEtxez etxeko zaintza ludoteka zerbitzua\nAldizkakoa edo noizbehinkakoa; euskaraz, ingelesez edo frantsesez, egunero, astean behin; irten nahi edo behar baduzue, ez esan beste inori, zure lagunei deitu eta guk seme-alabak zainduko ditugu zuek itzuli arte eta zuen etxean bertan.\nEzkontzak, jaun-hartzeak, festa sozialak.\nZuen esanetara gaude denbora librearekin eta aisialdi hezitzailearekin lotutako eta zuek eskatutako jarduerak egiteko, behar izanez gero.\nCalle San Prudencio 27, piso 3, oficina 1\nSitio web creado por Harrinson Mosquera


Irteera AHTk eragingo dituen txikizioak ikusteko - Elgeta - Goiena.eus\nLarraitz Zeberio Lekuona 2004-11-08 10:05\nElgetako gaztetxeak antolatuta, AHTak ibarrean eragingo dituen txikizioak lekutik bertatik azaldu zituzten\nAHT Gelditu! Elkarlana taldeak zapatuan Donostian deitutako manifestazioarekin lotuta, hitzaldia eta mendi irteera egin dituzte Elgetako gaztetxeak antolatuta. Bariku gauean informazio hitzaldia egin zuten AHT Gelditu! Elkarlana taldeko hiru kidek. Domekan, berriz, mendi irteera egin zuten herriko hogei bat lagunek elkarte bereko Ramon Mª Loitiren laguntzarekin.\nAbiadura Handiko Trenak txikizio handiak eragingo ditu Debagoienan ere, azaldu zuen Ramon Mª Loitik. Trazatua Bergarako Ipinarri zerratokitik abiatzen da. Berrogei metroko zubi bat eraikiko dute Eibarko autobidea gurutzatu dezan eta Angiozargo San Kristobal auzoan sartuko da trena, historia-ondare aitortuta dagoen XVI. mendeko Eduegi baserria parez pare harrapatuta. Jarraian, Askuneta auzora egiten du trazatuak, beste bi baserri harrapatuta. Angiozartik hirurehun metrora sartuko da lurrazpian.\nMendi irteeran, proiektu horrek eragingo dituen txikizioak zenbaterainokoak izango diren ikusi zuten parte-hartzaileek. "Inposatutako egitasmoa da. Informazio eta eztabaida prozesua ukatu dira. Gizartea, bestalde, apenas mobilizatzen da.


Heriotzatik bizirik atera naiz, bizitzari zerbitzatzeko1\nArgazkia: Bertha Oliva\nHonako batzorde eta erakundeen sortzaileetako bat da: Hondurasko Atxilotu Desagerrarazien Senitartekoen Batzordea COFADEH (1982), Adierazpen Librearen aldeko Batzordea C-LIBRE (2001); Herri Blokea (1994) eta Herri Erresistentziako Fronte Nazionala FNRP (2009); eta lanerako eta aliantzak egiteko honako espazio hauetako kidea ere bai: Zigorgabetasunaren kontrako Koalizioa CCI, 2010. urteaz geroztik; Kontinuismoaren aurkako Konbergentzia, CCC, 2017az geroztik, eta Preso Politikoen Askapenaren aldeko Batzordea, 2018az geroztik. Gaur egun, COFADEHren Zuzendaritza Batzordearen Koordinatzaile Nagusia da.\nMisio batekin iraun dut bizirik: nire seme Tomas Alberto erditzea, Tomas Nativiren borrokari jarraitzea –Adanen borroka izan zena eta Bertha Marcelarena dena–, eta Honduraserako egia, justizia eta memoria historikoa ahalbidetzea.\nNire sustraiak, landako olibak, nire doluak\nBertha Otilia Oliva Guifarro naiz, 1956ko martxoaren 7an jaio nintzen, Hondurasen, Olancho departamentuko, San Esteban udalerrian, Toro Muertoko herrixkan. Txorien iskanbilaren erdian, etxeko animaliez inguratuta beti, eta nekazaritzak eta behin eta zaldien zaintzak lurreztatutako emakume eta gizonen arteko giroan. Zortzi ahizpa eta zortzi nebako familia ugari batean jaio nintzen; Jose Transito Oliva (hilda dago) eta Agripina Guifarro Paz dira gure gurasoak. Izaki paregabe horietatik bost emakume eta lau gizon bizi gara egun. Haurtzaro lasaia izan nuela esan dezaket, mendi eta larrez inguraturiko lautada hartan, jolas tradizionaletan jolasean, irudimenezko izakiei buruzko ipuinak kontatzen, ibaiko uretan murgiltzen, zaldi gainean eta behiak gidatzen. Lehen hezkuntza San Estebanen egin nuen; gero Juticalpara joan nintzen, departamentu burura, eta han kultura orokorreko ziklo komuneko bi urte egin nituen, gainerakoa Tegucigalpan amaitu nuen, Hondurasko Errepublikako hiriburuan. Haurtzaro eta nerabezaroan, gure gurasoengandik jaso genituen gure bizitza gidatu duten funtsezko giza balioak: hitzarekiko errespetua, egia esatea, ezberdintasunak onartzea, justizia babestea, gurea ez dena ez hartzea, eta formazioa gure bizitzen erdigunean jartzea. Besteekiko eta gure buruarekiko zintzotasuna, leialtasuna, eskuzabaltasuna, elkartasuna, errukia eta maitasuna agertu behar genituen, eskolaren eta familiaren balioak gure bizitzetan eragina zutela erakusteko. Hori guztia baliatuta konbentzitu nituen gurasoak Tegucigalpan jarraitzeko eta Merkataritza eta Kontularitza Publikoa ikasteko aukera emateko; kontabilitate-peritua izan nahi nuen. Horrela, sakrifizio asko eginda, Tegucigalpako El Hogar kolonian etxe txiki bat erosi zuten gurasoek, eta nire ahizpa nagusiak, Yolandak administratzen zuen. Hala ere, hiriburura joateko erabaki hark gaur egunera arte nire existentzia ezaugarritu duten hainbat gertaera kateatu zituen: landa-eremutik hirira joateak dakarren aurrez aurreko talka, ezagutu nituen tristura, bakardadea, lana, maitasun klandestinoa, kontzientzia politiko eta soziala, maite nuen gizona galdu izanaren dolua. Etengabeko bilaketa.\nKontzientzia berritik ekintzara\nMerkataritza-peritu izatea lortu nuenean (ikasketak Vicente Caceres Eskola Nagusian hasi nituen, eta Luis Andres Zuñiga eskolan amaitu), berehala beste amets bat sortu zitzaidan, kazetari izatea. Hortaz, ikasketari ekin nion Hondurasko Unibertsitate Nazional Autonomoan (UNAH), eta aldi berean, Landa Garapenerako Hondurasko Institutuan (IHDER) egiten nuen lan. Baina ezin izan nituen unibertsitateko ikasketak amaitu. 1974an Tomas Nativi ezagutu nuen. Hasieran auzokide abegikorra zen, zereginetan laguntzen zidan; gero politika nazionalaren eta geopolitika globalaren azterketa-metodoa partekatzen hasi zen, eta, azkenean, haren irakaspenek nire kontzientzia eztanda eragin zuten, eta aktibismo militantera bideratu ninduten. Tomas Hondurasko Alderdi Komunistako (PCH) militantea zen, baina inoiz ez zidan erakunde hartako kide izateko deitu. 1980an, PCH utzi eta beste erakunde politiko/militar bat sortu zuen beste batzuekin batera, Herriko Batasun Iraultzailea (URP). Hango gizon eta emakumeak bidean ezagutu nituen. Ni hasia nintzen Tomasen pentsamenduaren eta jokabidearen bilakaera ulertzen, baina ez nekien PCH gisako erakunde baten barne eztabaidaren ondorioak zenbaterainokoak izan zitezkeen, ez nintzelako inongo ezkerreko talde edo erakunde politikotako militante. Haustura gertatu zenean, Tomas estrategiaren irakasle bihurtu zen, eta ni bigarren hezkuntzako ikasle-mugimenduarekin eta UNAHn benetan konprometitzen hasi nintzen, inongo alderditan militatu gabe ordea. Hamarkada hura funtsezkoa izan zen nire bizitzan, gertaeren logika politikoa lotzen ikasi nuen, eta horri esker, kontzientzia handiagoa hartu nuen. Era berean, nire familian bertan klandestino sentitzen hasi nintzen; ez baitzetozen nire erabakiekin bat, jakina.\nEzkontza, tortura, haurdunaldia eta Tomasen desagertze behartua\n1980ko abenduan, Tomasek bilera diskretu batera gonbidatu ninduen La Concordia parkean. Parkea, Choluteca ibaiaren ertzean dago, hiriaren ipar-ekialdean, eta han, herrialdeari, bizitzari eta guri buruz hitz egin genuen. Nire eskuak bereen artean heldu zituen gero, eta horrela hasi zen gure maitasun harreman sutsu eta klandestinoa. Elkarrekin eramango gintuen horrek Honduras Estatu Batuen okupazio militarretik eta tokiko elite politikoen “neo kolonizaziotik” askatzeko ametsa lortzera. Ez nuen pentsatu ere egingo halako gauza eder batek horren labur iraun zezakeenik. Urte hartako abenduaren 23an, nik kide batzuk iparretik hegora eta beste batzuk hegotik iparrera eramatea koordinatzen nuen bitartean, baieztapeneko lehenengo deia egin zidan goizen 10:00etan, adostua genuen bezala; baina deia azalpenik gabe eten egin zen, eta eguerdiko 12:00etan ez zen adostutako bigarren deirik izan. Inteligentzia militarrak atxilotu egin zuen. Tomasen arreba eta beste kide batzuekin ekin genion bilatzeari goizaldean, eta abenduaren 24 egun osoa. Baina ez nuen inoiz pentsatu Estatuak berak oposizioko herritar baten aurka eragindako gaiztakeriaren neurri ikaragarri hura ezagutuko nuenik; gizon hura, gizaki on, bidezko, bizitzarekin etikoki koherentea, bere herriarekiko leiala eta gizakiaren ikuskeran sakona baitzen. Gertaera bortitz haiek guztiz urratu arte kolpatu ninduen errealitate baten aurrean jarri ninduten; hainbeste zauritu ninduten, ezen ez bainaiz oraindik osatu. Asko kostatu zitzaidan ulertzea zer nolako indarra zuten matxinada-abagune orokor hartan, Estatu Batuek Erdialdeko Amerikaren kontrako inbasio-estrategiaren barruan Hondurasko Indar Armatuek zuten paper “entregistari” buruz Tomasek egiten zituen kritikek. Abenduaren 25ean ez zen geratzen zalantza izpirik. Kristauen Gabonen erdian, Tomasen gorputza, konorterik gabe, amildegi batera bota zuten Olanchoranzko errepidearen bazterrean, 5. kilometroaren inguruan, Tegucigalpatik kanpo. Tomas torturatu zutenek hiltzat jo zuten, baina hura suspertu egin zen ordu batzuk geroago, eta ilunpean, arrastaka, errepideraino igo zen, eta laguntza eskatu zuen eskua jasota eta abailduta, baina inor ez zen geratzen. Azkenean, taxi-gidari batek ezagutu, eta lagundu egin zion. Tomasek emandako helbide bateraino eraman zuen. Ni egun hartako goizaldean bertan iritsi nintzen leku hartara Tomas zaintzeko, eta ikusi nuenean, Estatuak bizitzari dion mespretxuak sumindu egin ninduen. Tomas ez zegoen ezagutzerik: masail alboko hezurrak kolpeka handituak, gorputz osoa erreduraz betea, ezkerreko hiru saihets-hezur eta eskuineko bi hautsita, esku bat ere bai, gibela intoxikatuta… hitz egin ezinik. Une hartatik aurrera Tomas zaintzen eman nuen denbora, bere susperraldia jagoten, lehen sorospenei buruzko ezer jakin gabe. Premiak eraginda, injektatzen ikasi nuen, zauriak josten, eta zaurietan substantzia aseptikoak erabiltzen.\nNire konpromisoa azkar ari zen hazten, eta borrokalari harengatiko nire miresmena ere bai. Une hartan, URPk klandestinitatea onartzeko agindu zidan. Ezin nuen ezezagun bakar batekin ere harremanik izan. Nik onartu egin nuen, eta beste zeregin batzuk ere onartu nituen pizten ari zen prozesu iraultzaile haren mesedetan. Hala ere, geroago, prozesu hartako buruzagiak saldu egin zituzten, erakundean sartu ziren erregimen militarreko agente traidoreek. Estatu Batuetako militarrek eraldatutako piztiek suntsituriko Tomasen gorputzaren ondoan, beste modu batera maitatzen hasi nintzen, modu oso batean, ni espiritu menderaezin baten aurrean nengoelako, benetako gizon baten aurrean. Maitasun sakonak, miresmenak eta errespetuak beraren borroken partaide bihurtu ninduen, eta horrela hasi zen beste prozesu bat, neu ere ezarritako ordenarekiko, familiarekiko eta boterearen egitura kriminalekiko paraleloan kokatu ninduena.\nNire pentsamendu eta zirraren heltze-prozesu haren erdian, ezkontzea erabaki genuen. Ez zen helburu bat ez amets bat, formaltasun bat baizik. URPko kideek antolatu zuten ezkontza zibil klandestinoa herrialdearen hegoaldeko komunitate batean. Hara eraman ninduen Felix Martinez kideak, Hondurasko Unibertsitate Nazional Autonomoko Langileen Sindikatuaren presidenteak. Han zeuden Tomasen bederatzi lagun minak; nire lagun ere bihurtu zirenak. Denek pentsatu genuen ezkonberriek ohiko eztei-gaua izateko eskubidea izango genuela, eta pastela zatitzera gindoazenean, bi lagun etorri ziren korrika, segurtasun arrazoiak zirela eta, Tomas beste leku batera eraman behar genuela jakinaraztera. Gazte maitemindu honen poza zapuztu egin zen, ordurako nire senarra zenaren jazarpenaren ondorioz. Etxera itzuli nintzen, ezkutuko norako berri hartara onik iritsi zelako jakinarazpena jasotzeko irrikaz. Eta elkarrekin bizitzen jarri ginen, maitasuna eta zeregin politikoak nahasiz. Ezberdintasunei eusten eta haiek sakontzen tematzen zen egitura politikoaren gainetik, Honduras bidezkoa eraikitzeko konpromisoarekin; aurrean torturatzeko, iraintzeko eta gorrotatzeko eta irrati, telebista eta egunkarien bidez gu suntsitzeko gai zen izuaren makina militarra geneukala jakitun. Egun eta aste hartan maite genituen –denek maite ditugun– gauzei uko egin genien: aire zabalean ibiltzea, zinemara edo leku atseginetara afaltzera joatea, edo atseden lekuetara oporretan joatea. Diziplina zen lehenengoa, arriskua oso handia zen eta. Baina ez nau damutzen bide hori hartu izanak. Ordurako, lehen esan dudan bezala, IHDERekin egiten nuen lan, eta horri esker, Hondurasko nekazarien arazoekin harremana nuen, sargaien eta herri-elkartasunaren premia handia baitzuten. Aurrez aurre kolpatzen ninduen egoera zen; izan ere, lurraren zaintza ondare eta haren jabetza kapital bihurtu zituen familia zen nirea. Baina ulertzen nuen klase-borrokaren bidez lagundu egin behar nuela egokitu zitzaidan gizartea aldatzen.\n1981eko ekainean haurdun geratu nintzen, eta orduan aurre egin behar izan nien nire familiaren balio tradizionalei, maitatzen eta errespetatzen bainuen. Baina, egoera hartan, nire erabakietatik bereizi behar nuen. Oraindik ez zuten nire bizimodu berriaren berri: ezkondua, iraultzailea, haurdun, herri-borrokarekin konprometitua. Baina, hala ere, jakin egin zuten, eta nik neuk berretsi nien. Familiaren etxea segurtasun-arrazoiengatik utzi nuen, eta klandestinitatera jo nuen, ez tematu nintzelako, baizik eta arriskuak gutxitzeko eta utopia berriak lortzeko. Baina ekainaren 11n nire gurasoen etxean geunden, El Hogar kolonian. Egun hartan egia esan genien, eta egun hartan, gerta zitekeen txarrena gertatu zen. Talde nagusiaren konfiantza lortua zuen emakume traidore batek UPRren zuzendaritza deitu zuen etxe hartan, gauez, bilera sekretu bat egiteko. Tomas eta Fidel Martinez etorri ziren. Eta han gertatu ziren gogoan ditudan unerik latzenak, mingarriak, eta nire bizitza betiko markatu zutenak.\nDuela urte gutxi, gai horri buruzko elkarrizketa2 egin zidan La Tribuna egunkariak, eta horrela erantzun nituen egindako galderak:\n“Ezkondu ondoren, nire bizitza betiko aldatu zen…\nTomas Nativirekin? Bai. Klandestinitatean ezkondu ginen. Guraso eta neba-arrebek ez zekiten ezer.\nHain arriskutsua al zen, bada, senar berria nor zen agertzea? Arriskuagatik izan zen, hain zuzen.\nZergatik erreparatu zenion berari, arriskutsua zela jakinda? Niretzat ez zelako arriskutsua. Justiziarako bidea irakastea ez da arriskua.\nNon ezagutu zenuen? El Hogarren bizi ginen. Tomas Hondurasen semea zen, eta beste garai batean, herrialde honetako heroi garaikidea izango zen, borroka sozialari emandako guztiagatik.\nNoiz jabetu ziren zure gurasoak? Oso gogorra izan zen, Tomas desagerrarazi zuten egun berean jakin baitzuten; 1981eko ekainaren 11n, Ikaslearen Egunean, hain zuzen.\nSeme-alabarik ba al zenuten? Ni Tomas Alberto semeaz haurdun nengoen, baina artean El Hogarreko etxean bizi ginen, eta horregatik jakin zuten nire gurasoek.\nGogoan al duzu nola gertatu zen? Amarrua izan zen. Etxean geunden, Fidel Martinez eta emakume batekin. Ziur nago Tomas eta Fidel entregatu egin zituztela.\nLekua salatu zuten? Ez. Plan bat izan zen; Tomas klandestinitatean bizi zen, eta Fidel ere bai. Nire etxean premiazko bilera bat zela esan zieten, eta etorri egin ziren.\nBizi al da salataria? Buru-osasuna zaintzeko, haren arrastoa galdu dut. Ez dakit bizi den ala hilik dagoen.\nBaina jakin zenuen nor izan zen? Bai, gau hartan gurekin zegoen emakumeak salatu zituen. Emakume hura militarren heriotzaren eskuadroien planaren partaide izan zen.\nIkus al zenituen atzitzaileak? Bai, txanoekin estalita sartu ziren, ez orain ohikoa den bezala, txano zuriak ziren.\nTratu txarrik eragin al zizueten? Ba, haietako bati txanoa erantzi nionez, kolpe bat jo zidan, eta konortea berreskuratu nuenean eskuak eta oinak lotzen ari zitzaizkidan, eta begiak eta ahoa estali zizkidaten benda banarekin.\nFidel eta beste emakumea eraman egin zituzten? Emakumea ez. Fidel bertan hil zuten. Ziur nago hala izan zela isilgailuarekin egindako tiroengatik, eta Fidelek oihu egin zuelako, han odol ugari geratu zelako eta gorpua nola jaso zuten ikusi nuelako. Ez dut uste bizirik zegoenik.\nTomas bizirik zen? Tomas bizirik atera zuten, baina ez nuen sekula gehiago ikusi.\nZer ordu zen? Goizaldeko hirurak eta hogeita bat. Ondo gogoan dut.\nBat-batean sartu al ziren etxean? Ez, eta ez zuten ezer erabili atea indarrez zabaltzeko, ireki besterik ez zuten egin. Baina ateak giltzaz eta katez itxita egon behar zuen, horrek esan nahi du emakumeak zabaldu ziela atea.\nZer egin zenuen ondoren? Ez zen erraza izan, etxea kalez jantzitako militarrez inguratuta zegoen eta etxe gainetik hegan helikopteroak zebiltzan.\nNor joan zen zuen etxera? Tomasen kideak, haren iloba bat militarra zena eta horregatik zigortu zutena, eta kazetariak, Noe Leiva laguna tartean, Tiempo egunkarian lan egiten zuena.\nNon bota zuten Tomasen gorpua? Ez dakit. Jende asko hurbildu zait han edo hemen izan zela esateko; haren gorpua zenbait tokitan bota izan dutela sinetsi egin dut, baina ez dut adarjotzerik nahi”. (La Tribuna, 2019ko urtarrilaren 26a))\nMesfidatia, gogorra baina konprometitua, borrokan Tomas semea jaio zen\n1981eko ekaineko goizalde hartan gertatu zenak oso pertsona mesfidati eta zuhur bihurtu ninduen, baina ez nuen inola ere bizitzaren defentsarekiko konpromisoa galdu. Nire semeaz inguru seguru batean erditzeko, erbestea proposatu zidaten, baina ez nuen inola ere onartu. Hondurasen, demokraziaren, askatasunaren eta justiziaren alde borrokatzeko eta isilik ez geratzeko erabaki irmoa hartu nuen, izuaren egituren benetako funtsa eta heriotzaren eskuadroietako protagonistak eta oposizioaren kontra zerabilten modus operandi ondo ezagutu arren. Geratu egin nintzen, gure artean hainbat mezulari izan dituen Estatu Batuetako proiektu global honi gaur egunera arteko borrokatzeko: John Dimitri Negroponte beldurgarria, tokiko militarrak galbideratu eta elite politikoa pozoitu zuena, eta beste hainbat enbaxadore izugarri, FMIren politikak ezarri zituztenak eta DEA eta CIA inportatu zituztenak 2009an estatu-kolpea emateko eta egungo krimen organizatuaren eredua sendotzeko.\nTomas behin betiko desagerrarazi zutenetik, haren bila aritu izan naiz beste hainbat eta hainbat gizon eta emakumeren senar, emazte, ama, amona, alaba eta lagunekin batera, oinaze berbera pairatzen genuela. Garai latza zen, jendearen erdian hainbat armada zituen herrialde batean: tokiko armada okupazioaren armadaren zerbitzari, Estatu Batuetako Itsas Armada nazio osoko 17 basetan, eta ipar aldean, Guatemalako Caibiles eta Atlacats eta El Salvadorreko entrenamendu guneak, eta “contra” antisandinista Hondurasen hego eta ekialdean, eta Heriotzaren Eskuadroiak nonahi. Helburua zen Erdialdeko Amerikako beste nazio batzuetako proiektu sozialak zapuztea eta Hondurasko erresistentzia haustea. Zapalduta sentitzen nintzen, eta triste, nire Tomas txikia sabelean eta haren aita bihotzean nituela, hara eta hona ibil behar izateagatik, baina Hondurasko herritar guztiak bizi genuen sufrimenduaren aurrean isilik ez geratzea erabaki nuen.\nAxolagabekerian ez nintzela jausiko zin egin nion nire buruari, eta gure arbasoenganako eta Tomas eta bera bezalako pertsonaia sozialenganako maitasunaren alde dena emango nuela. Testuinguru horretan jaio zen nire semea, 1981ean.\nHona iritsita, 2019ko urtarrilean La Tribunak egin zidan elkarrizketa berreskuratu nahi dut, kontakizunari bi ahotsetan jarraitzeko:\nZelakoa izan zen zure bizimodua horren ondoren? 1981eko ekainaren 11ren ondoren nire bizitza zeharo aldatu zen. Tiro-hotsen ondoren Tomasek esan zidan azkeneko hitzengatik hartu nituen erabakiak: “Zabal iezaiezu, agian bizirik utziko zaituzte zuk borrokarekin segitzerik izan dezazun”.\nPentsatu al zenuen inoiz etsitzea? Bi aukera nituen: izuak jota gelditu edo haren ondare libertarioa jaso. Eta bigarren aukeratu nuen.\nNola hasi zinen? Arrazoi berberagatik negar egiten zuen jende asko topatu nuen: senitartekoren bat desagerrarazi zieten ama, neba, arreba, seme eta alabak.\nZoriontsu al zara? Erabat. Eta hala diot, adineko izan arren ez dudalako inoiz deliturik egin. Aitzitik, desagertze gehiago gerta ez dadin lagundu dut.\nArlo sentimentalean, Nativirekin maiteminduta geratu zinen ala berriro maitemindu zinen? Hara, galdera oso erraza da, baina erantzuna oso zaila. Tomas bihotzean altxor bat bezala daukat, bide libertarioa erakutsi zidalako, nire idoloa da.\nOrain, horrenbeste urte igarota, esan al dezakezu nor izan zen salatu zintuzten emakumea? Ez du merezi. Ito dadila bere bekatuan eta bere delituarekin. Eta ikerketa-sistemak behar bezala jardungo balu, bera preso egongo litzateke, jendea desagerrarazteko, herrialdean nagusitu zen izu eta gorroto-egitura osoarekin batera.\nNola sortu zen COFADEH? 12 familia fundatzaileetako bat naiz. Zenaida Velasquez –Manfredo Velasques, desagertuetako baten arreba– eta Liduvina Hernández –COFADEHren biziarteko presidentea– ditugu buru.\nZergatik ez zenuen inoiz Nativi abizena aldatu? Daukadan formazio politikoagatik, Tomas desagerrarazi izan ez balute, inoiz ez nuen nire Oliva abizena aldatuko, baina Nativik indar handiagoa zuenez, horregatik mantendu nuen, gogoan edukitzeko.\nSentimentalki, zure bizimodua berregin zenuen? Nire bizitzari beste bide bat eman nion. Emakume gaztea nintzen eta beste gizon bat aurkitu nuen, Tomasen berdina edo oso antzekoa: Adán Palacios Irachez.\nIdeia berdinak zituzten? Adan ez zen iraultzailea, baina demokrata zen, pentsalari soziala, demokraziaren behargina. Esku garbikoa, Tomas bezala.\nBien falta sentitzen duzu? Jakina. Nire mutil-lagunak izan ziren, bizitza hitzaren neurrian balioesten eta ausart eta adoretsu izaten lagundu zidaten. Eta onena da altxor bana utzi zidatela: semea, Tomas Alberto, eta alaba, Bertha Marcela.\nLeo Valladaresen3 txostenak dio 184 pertsona izan zirela desagerrarazitakoak. Kopuru bera dio COFADEHek? 500dik gora desagertu izan ziren, baina familiak isildu egin ziren, Estatuak ezarritako izuak eraginda. Guadalupe Carney4 aitaren zutabean soilik, ehundik gora lagun desagerrarazi zituzten.\nNola desagerrarazten zituzten? Atzitu ondoren, hil arte torturatzen zituzten, informazioa lortzeko. Beste batzuk helikopteroetatik bota zituzten oihanera edo itsasora. Bai eta krokodilodun aintziretan ere.\nZu hiltzen ahalegindu ziren? Niri denetarik egin zidaten. Fisikoki ez ezik, moralki ere hil daiteke, gerra mediatikoen bidez. Bizirik nago sinesten dudalako arbasoek babesten nautela. Tomas bahitu zuten egun hartan, miraria izan zen ni bizirik uztea. Hemen, bulego honetan ere hil nahi izan ninduten.\nZein da COFADEHren ondarea? Memoria historikoa eraiki dugu. Olanchon, ingurumenaren suntsipenaren kontrako borroka gisa merezi duten prozesuak sustatu ditugu; adierazpen askatasunerako espazioak sortu ditugu, C-Libre, esaterako; Kongresuan lege-proposamenak egin ditugu; Justiziaren Komunikatzaile eta Operadoreak Babesteko legea, kasu; Costa Ricako San Joseko CIDHn historia egin genuen, lehenengo erakundea izan ginelako Estatuaren kontrako zigorra lortzen, 1987ko behartutako desagerrarazteengatik”.\nZabalik dirauen itxiturarantz\nJakina, egunkari baterako elkarrizketa batean ezin da adierazi nahi duzun guztia transkribatu, baina irakurleak testuaren azpian antzematen duena jasotzen du labur. Berriro elkarrizketara jo baino lehen, garrantzitsua da azpimarratzea COFADEHeko borrokarekin batera –“Bizirik eraman zituzten, bizirik nahi ditugu” leloarekin–, barrutik ere, Hondurasko Giza Eskubideen Defentsarako Batzordean (CODEH) lanean jarraitzen nuela, eta han pertsona zoragarriak aurkitu nituen berriro; hala nola, Oscar Aníbal Puerto, IHDERen ezagutu nuena, eta aparteko gazte talde bat ere ezagutu nuen, eta 1990etik aurrera, behartutako desagerrarazteen biktimek osatzen dugun familia handiarekin bat egin genuen, eta gaur egunera arte, testigantza hau emateko egunera arte, elkarrekin jarraitzen dugu borrokan. Adan Palacios kidea, zeinaren alderdiaren (Democracia Cristiana) egoitzan COFADEHren lehenengo bilerak egin genituen 1981ean, gure borrokari jarraipena egiten egon zen 2016an hil zen arte, ahal zuen guztian laguntzen; eta, zalantzarik gabe, urte haietan eta gerokoetan ere, haren egitekorik nabarmengarriena nire seme Tomas Alberto zaintzea eta haren erreferente izatea izan zen, bai eta Bertha Marcelarena ere. Nire borrokaren seme-alabak, Tomasen eta Adanen beraren borrokaren semea eta alaba. Erreklamazio-urte hauetan erabaki politikoetan eragiten ikasi dut, bai eta komunikatzen ere, eta jendaurrean hitz egiteari nion beldurra gainditzen, beste pertsona batzuengan, traizio egiten ez dutenengan konfiantza edukitzen, eta beste batzuengan gaztetan pairatu izan nuen haren guztiaren arriskuan antzematen.\n2009ko Estatu Kolpearen ondoren, bipartidismo politikoko indarrek, militarrekin, krimen antolatuarekin eta nazioz gaindiko kartelekin bat eginik, Hondurasko herritarren oposizioa suntsitu nahi dute, eta itxaropena lapurtu nahi digute, eta horri aurre egiteko modu bakarra dugu: egia eta justizia, eta balio eta eskubide horiek erdietsi nahi ditugu egoitzan, Ahanzturaren kontrako Etxean, irratian, sare sozialetan, CIDHen, Europa eta Ipar Amerikako foroetan egunero, gure azken egunera arte, egiten eta egingo dugun lanaren bitartez. Eta egia da Manfredo Velásquez eta Saúl Godínezen desagertzeen arduradunak, CIDHen 1987an eta 1988an epaitu zituztenak, ez zituztela euren erakundeetan zigortu, baina haien egitura kriminala agerian geratu zen, eta haien zigor-erantzukizuna ez da preskribatuko hiltzen diren arte. Bitartean, hileko lehenengo ostiralero elkartzen gara La Merced Plazan, hori gogorarazteko. Eta halaxe jarraituko dugu, duela 39 urtez geroztik egiten dugun bezala.\nNire testigantzarekin amaitzeko, 2019ko urtarrilean La Tribuna egunkarian egin zizkidaten azkeneko galderak berreskuratu nahi ditut. Gogoeta hauek zabalik jarraitzea nahi dut, nire bizitza halakoxea delako, irekia, aztertze etengabean, etorkizunak ekarriko dituen beste erantzun batzuetarako bidean.\nZure ustez, existitzen al dira heriotzaren eskuadroiak? Zigorrik gabe jarraitzen dute; inor ez zuten kartzelara eraman, desagertuaren figura ez zelako jasotzen barneko zigor-legerian.\nEz al da zure paranoia bat? Ez, ez, ez… ni ez naiz paranoikoa, ez bainaiz heriotzaren beldur. Leo Valladaresen txostenaren ondoren, desagertuen kontuarekin, ahaztu eta berriro hutsetik hastea aipatu zen. COFADEHek argi utzi du; ez ahaztu ez barkatu, erantzuleek hor jarraitzen dutelako, espazioak betetzen, medioetan segurtasunari buruzko katedrak ematen. Eta txarrena da justizia-sistemak ahalbidetu egiten diela biktimak eta haien senitartekoak iraintzen jarrai dezaten.\nEz al duzu uste giza eskubideen inguruan beste garai batean gaudela? Giza eskubideei dagokienez, ez da ezer aldatu. Desagerrarazteen erantzuleek, haien delituengatik justiziaren aurrean agertzeari eta krimenak ez manipulatzeari beldurrik ez diotenean, orduan, Honduras aldatua izango da.\nCOFADEHen aurkakoek diote dolarrak eta euroak jasotzeko besterik ez duela balio, dagoeneko ez dagoelako desagerrarazitako inor. Zer erantzungo zenieke? Nola ez dagoela desagerrarazitako inor? Une honetan hiru biktima ditut nire bulegoan. Porrot egin dudala sentitzen dut; izan ere, Hondurasko ezein etxetan behartutako desagertze gehiago egon ez dadin lan egiten dugu, baina orain gehiago daude, orduko errudun bakar bat ere ez zutelako zigortu. Egitura kriminalek bizirik jarraitzen dute, baina gauza bat esango dizut: Ez nago nekatuta.\nErretiratzea pentsatu duzu? Inondik inora, eta ez da dolarrak jasotzen ditudalako, esaten duten bezala, ni ez naiz diruzalea. Desagerrarazi zituzten pertsonek adoretu egiten naute, eta ez gaituzte otzanduko.\nNola tratatu zintuzten politikariek gai hauek jorratzerakoan? Batzuekin bilerak egin nituen, eta beste batzuekin eztabaidatu egin nuen. Eta den-denak ezagutzeko ataza hartu dut, eta badakit ze politikari den urde bat eta zein ez. Badakit nola jarduten duten, eta badakit noraino irits daitezkeen. Eta hau ez da xantaia bat, nik daukadan informazioa gure zeregina berrantolatzeko da eta.\nZure borroka ideologikoa al da? Inoiz ez ditugu gure helburuak aldatu, baina giza eskubideez ari garenean, ez nau arduratzen nor den, pertsona gisa lagundu nahi diot.\nPresidenteek ondo tratatzen zaituzte? Denekin elkartu izan naiz, Callejasekin izan ezik, AHPROko eragile nagusia izan baitzen.\n“Pepe” Lobo eta "Mel” Zelaya ere Olanchokoak direnez, nor ezagutzen duzu ondoen? “Mel" Zelayaren familia ezagutu nuen, baina ez nuen inolako harremanik izan. “Pepe” Loborekin gertutasun handiagoa izan nuen, La Fraternidad eskolako irakaslea zelako nik Juticalpan ikasten nuenean.\nEta behin boterera iritsita, norekin izan zenuen harreman hobea? “Mel” Zelayarekin, bere kabinetean ziren funtzionario asko aspalditik ezagutzen genituelako giza eskubideen gaiaren inguruan: Milton Jiménez, Enrique Flores Lanza eta Edmundo Orellana, besteak beste.\nBa al duzu alderdi politikorik? Ez. Botoa ematen dut herritarren betebeharra eta eskubidea delako. Pertsonei ematen diet botoa, ez alderdiei.\nZein da Hondurasko emakumeen eskubideen egoera gaur egun? Egungo tragedia saihesteko zeregin handia dugu oraindik: Ez da gizarte-bazterkeria soilik, emakume asko eta asko hiltzen dituzte.\nCOFADEHko “profila” izatearren, hitz egin al duzu inoiz Discua Elvir, Hung Pacheko eta Billy Joyarekin? Oso ankerra zara. Hung Pachechorekin ez dut inoiz hitz egin, eta Discua Elvirekin CIDDHn hitz egin nuen bertara agertu zenean, eta Juan Humberto Sanchezen hilketa bere gain hartu zuen orduan.\nEta Billy Joyarekin? Billy Joya heriotzaren eskuadroiko kidearekin ez dut inoiz hitz egin, ez eta nahi ere.\n1. Testigantza hau Hegoa Institutuaren Memoria Historikoaren Artxiborako http://www.hegoa.ehu.es/mapa_paz/index.html osatu dut. Horretarako, nire oroitzapenak, Anarella Velezek estudiosdelamujer.wordpress.com blogean 2017ko otsailean argitaratutakoak https://estudiosdelamujer.wordpress.com/2017/02/, eta Eris Gallegos kazetariak La Tribuna egunkarian 2019ko urtarrilean argitaratutakoak erabili ditut. Dena irakurri ondoren, heriotzatik bizirik atera naizela esan dezaket, bizitzari zerbitzatzeko.\n3. Leo Valladares, akademikoa eta Hondurasko Giza Eskubideen Batzordeko ordezkari ohia, “Los Hechos hablan por sí mismos”. Informe Preliminar sobre los Desaparecidos en Honduras” liburuaren egilea. Tegucigalpa, Honduras, 1993.\n4. Apaiz jesuita, Illinoisen (AEB) jaioa. Jatorrizko izena James Francis Carney zuen. Hondurasko Justiziaren aldeko Kristauen Mugimendua sortu zuen. 1983an desagerrarazi zuten 3-16 Batailoiko kideek, Hondurasko Armadako Inteligentzia Unitatea, CIAren aholkularitzapean ziharduena.


Onena eta txarrena batera etortzen dira - Boligrafo gorria\nHasiera » Zinemaldia 2017 » Onena eta txarrena batera etortzen dira\nOihenartek jaso zuen esaera bat, sukaldari traketsentzat oso praktikoa: “Ganibet berbatek debaka ogia eta erhia”. Alegia, kontuz ibili behar dela janaria mozteko erabiltzen duzun labanarekin, familiari zure atzamarrak zerbitzatzea ez baita aperitiferako aukera onena. Esaerak badu hain literala ez den zentzua ere, alegia, batzuetan gertatzen dela onena eta txarrena biak batera etortzea. Horixe gertatu da Zinemaldiko Sail Ofizialeko bosgarren egunean.\nOgiarekin hasiko gara, proiekzioen ordena errespetatzeagatik: aitortu behar dut Pororoca ikustera sartu naizela aurreiritzien motxila karga-karga eginda, zeren, goizeko bederatzietan, ia gosari bezala, ez da munduko gauzarik opagarriena ezagutzen ez nuen zuzendari errumaniar baten film bat –Principles of Life-rekin 2010ean Donostian izan zen, baina ez nuen ikusi–, zeinaren metrajea bi ordu eta erdikoa den.\nDesagertutako alaba baten inguruan eraikitako filma da ‘Pororoca’.\nConstantin Popescuren filmak lortzen du a priori kontra dauzkan faktoreak aldeko bihurtzea. Parkean alaba desagertzen zaion aita du protagonista eta gertakari latz horrek bere bizitzan eragiten du aldaketa bat, erabatekoa. Obsesio baten erretratua da alde batetik, aitak alabaren desagerpenaren erruduna aurkitu nahi duelako, baina ez dago susmagarri argirik poliziarentzat. Bestetik, gertakari traumatiko batek eragiten duen higadura emozionalaren istorioa da, termitek bezala, pixkanaka-pixkanaka protagonistaren zimenduak jango dituena.\nFilmak keinu sotil bat egiten dio antzeko tematika duen Denis Villeneuveren Prisoners filmari –alaba desagertzen denean norbaitek aipatzen du txilibitu baten bila joan denaren kontua–, baina paralelismoa hor bukatzen da. Popescuren lan hau pausatua da, aitaren ezinegona islatzen du kontentzioz; eta justifikatuta dago horretarako hartu duen metrajea. Spoilerrik ez, noski, baina azken urteetan Sail Ofizialean ikusi dudan amaiera gogorrenetako bat dauka –iazko Playground poloniarraren baimenarekin–.\nUtziozu, tontoa da\nEta aurtengo Sail Ofizialak momentuz eman duen film txukunenetako baten ondoren, atzamar bat saltarazi digunera: Sollers point film estatubatuarra ikusi ondoren, zalantza geratu zait pantailan agertu dena pelikula bat izan ote den, ala Grand Theft Auto-ko gameplay bat. Baina ez, argi dago bideojokoaren kasuan mami narratibo handiagoa aurkituko duzula.\nIa ezer esaten ez duen filma da ‘Sollers point’.\nProduktu honen osagaiak hauek dira: kartzelan egon den gazte problematiko bat bizimodu berria eraiki nahian; bere gaizkile-koadrilakoak bandara itzultzen ez delako kontu eske; berriz ikusi nahi ez duen neska-lagun ohia; berarekin ondo moldatzen ez den aita; arreba bat, etorkorragoa zaiona, baina urrun bizi dena; eta aktore protagonista bat, zeinaren abildade nagusia den gaita galiziarra bezalakoa izatea: soinu berdin-berdina ateratzen du ezkontzetan eta funeraletan, a ze interpretazio laua.\nBaltimoren girotutako istorio honek, inora iristen ez den gidoi batekin, ondorio bakarrera bideratzen gaitu: protagonistari bizitza nahiko, oso, erabat gaizki badoakio, bere ardura esklusiboa dela, bestelako aukerak izan arren beti erabaki txarrena hartzeko bezain ergela delako. Kutsu soziala eduki nahi duen film batentzat mezu eskas samarra dela? Bai. Eta baditu beste hainbat ezaugarri tamalgarri ere, baina Oihenarten ganibeta patrikan gordeko dugu, pelikularen gorpua sastakatzen segitzea ankerkeriaren terrenoan sartuko litzatekeelako.


Argi uhina ala argi partikula? - Zientzia Kaiera\nArgi espektroa definitzeaz gain, argia partikulaz osatuta dagoela ondorioztatu zuen Newtonek “Opticks” (1704) liburuan. Partikula, beraz. Fisikaren ikuspuntutik aztertuta, hala ere, uhina da argia.\nUhinen ezaugarriak betetzen baititu:\n1. irudia: Errefrakzioaren eskema. Josell7-ren irudian oinarritua.\nIslapena, bere aldetik, gainazal batekin topo egitean jatorrizko norabidera itzultzen den norabide aldaketa da.\n2. irudia: Islapenaren eskema. (Egilea: Ziortza Guezuraga)\nBideoan ikus daiteke zelan bi zirrikitudun xaflatik pasaraztean argitasun handiko aldeak eta iluntasuna tartekatzen diren. Argitasun handiko aldeetan interferentzia konstruktiboa eman da eta iluntasun aldeetan suntsitzailea.\n3. irudia: Interferentzia konstruktiboa (ezk.) eta interferentzia suntsitzailea (esk.). Haade, Wjh31 eta Quibik-en irudia oinarritua.\nUhinak gainjartzen direnean interferitu egiten dute. Frekuentzia berdineko bi uhin batzen direnean euren artean eragiten dute. Interferentziak konstruktiboak izan daitezke, hau da, uhinen gehiketa eman daiteke ala suntsitzaileak eta uhinak deuseztatu. Young-en esperimentuak frogatzen du argiaren interferentzia.\n4. irudia: Young-en esperimentuaren eskema. Stannered-en irudian oinarritua.\nOztopo bat aurkitzean ala zirrikitu bat zeharkatzerakoan uhinen desbideratzea da difrakzioa. Zirrikitutik pasatzen den argia zirrikitua bera eta laserra baino zabalera handiagoa duela ikus daiteke, difrakzioa da hau. Efektu hau ikusteko, dena den, zirrikitua txikia izan behar da, bideoan ikus daitekeen bezala, zabalera handitzerakoan efektua aldatzen da.\n6. irudia: Difrakzioaren eskema. (Egilea: Ziortza Guezuraga)\nPlano bakar batean bibratzen duen argia da argi polarizatua. Kontrako bi polarizazio filtro (bata 90º eta bestea 180º) aurrez aurre jartzean ez da uhinik eta, beraz, argirik pasatzen.\nUhinen norabideak du eragina polarizazioan. Filtro polarizatzaileak norabide jakin batean ondulatzen diren uhinak baino ez ditu pasatzen uzten. Bideoan ikus daitekeen bezala, malgukia hainbat norabideetan ondulatu daiteke, filtroa jartzerakoan, ordea, soilik ondulazio horizontalak jarrai dezake, besteak blokeatzen dira.\n7. irudia: Polarizazioaren eskema.\nOker zegoen Newton, orduan\nNewtonek bere teoria argitaratu zuenean polemika handia izan zen, bere teoria defendatzen zutenen eta kontra egiten ziotenen artean. Fisikaren ikuspuntutik argia uhina dela argi geratu da, uhinen ezaugarriak betetzen baititu. Argiaren eta materiaren arteko elkarreragina gertatzen denean, ordea, argiak ez du uhinek duten portaera agertzen, partikulek dutena baizik.\nEfektu fotoelektrikoa da uhina baino, argia partikula dela frogatzen duena. Materialengan inziditzean hauek elektroiak askatzea da efektu fotoelektrikoa.\nBideoan ikus daitekeen bezala, negatiboki kargatzen da girlanda lataren bidez, elektroi kopurua handituta. Karga negatibo horiek euren artean aldaratu egiten dira, karga bereko imanak bezala. Lata ukitzerakoan kargak girlanda uzten du eta jada ez dira aldaratzen. Berriro ere kargatzen da negatiboki eta argiztatzen da lata. Argiak sortzen duen efektu fotoelektrikoa dela eta elektroiak askatzen doaz girlanda aldaratzen ez den arte.\nZelan frogatzen du horrek argia partikula dela, baina? Bada, energia kuantifikatuagatik. Argiak ez du edozein energia kantitate elkartrukatzen, modu kuantifikatuan askatzen du, hurrengo formulari jarraiki:\nEnergia ‘paketeak’, fotoi izenekoak, askatzen ditu argiak, E horrek ehuneko balioa badu, argiak 100 edo 200 edota 500 emango ditu baina inoiz 386 ala 79. Uhinek bai, edozein energia kantitate aska dezakete. Horrela demostratzen da argia partikula dela, energia ‘pakete’ zatiezinez (fotoiez) osatuta dagoelako.\nOker eta zuzen zegoen Newton, orduan? Bai, izan ere, izaera duala du argiak, uhina eta partikula da.\nArgia, fisikaren ikuspegitik\nZiortza Guezuraga kazetaria eta UPV/EHUko Kultura Zientifikoko Katedraren kolaboratzailea da.\nArgitalpen-data: 2017/05/11 · Atala: Dibulgazioa\nArgia materia bihurtzen\nZiortza Guezuraga Eguzki argia, ura eta CO2 hartu eta oxigenoa askatzen dute landareek. Fotosintesia deitzen da prozesu hau. Eta eskolan […]\nZalantzarik gabe, bai. Alor bat baino gehiagotan du garrantzia argiak animalientzat. Batetik, ezinbestekoa da animaliak elika daitezen. Izan ere, elikadura […]\nTalboten efektua (I): fenomeno bitxi baten jaiotza\nDaniel Eceizabarrena Gizakiari guztiz naturala zaion elementua da argia, eta hark inguraturik bizi izan da beti. Hala ere, askotan espero […]\nArgia materia bihurtzen – Zientzia Kaiera\n[…] izaeraz aritu ginen aurreko artikuluan, uhina ala partikula zen. Oraingo artikulu honetan argia energia kimiko bilakatzeko prozesuan zentratuko gara: […]\nLandareentzat ez ezik animalientzat ere: argia – Zientzia Kaiera\n[…] Argi uhina ala argi partikula? […]\nTalboten efektua (I): fenomeno bitxi baten jaiotza – Zientzia Kaiera\n[…] du. Huygensen printzipioari jarraituz, puntu horrek uhin esferikoa sortuko du. Fenomeno hau da difrakzio izenez ezagutzen denaren oinarrizko adibidea […]\nZientziaren historia poltsikoan – Zientzia Kaiera\n[…] Robert Evans artzainaren begietatik izarren iragana ezagutuko dugu, Newtonen legeak behingoz argitzeko aukera izango dugu, baita Dimitri Ivanovich Mendeleyev kimikako […]